open-index/open-wikipedia-markdown huggingface dataset:
ഫ്രെഡറിക് ഷില്ലർ

പ്രശസ്തനായ ജർമൻ ദാർശനികനും, നാടകകൃത്തും എഴുത്തുകാരനുമായിരുന്നു **ഫ്രെഡറിക് ഷില്ലർ** (1796–1841). കാന്റിന്റെ ആത്മനിഷടതയെ എതിർത്ത ആദ്യ വ്യക്തിയെന്ന നിലയ്ക്കാണ് ഹെഗൽ ഷില്ലറിനെ വിലയിരുത്തുന്നത്. മഹാകവി ഗോയ്‌ഥേയുടെ സുഹൃത്തുകൂടെയായിരുന്നു ഷില്ലർ.

## ആദ്യകാലം
1759 നവംബർ 10 ന് വുർട്ടംബർഗിലെ മാർബാക്കിൽ സൈനിക ഡോക്ടർ ജോഹാൻ കാസ്പർ ഷില്ലറുടെയും അദ്ദേഹത്തിന്റെ പത്നി എലിസബത്ത ഡൊറോത്തിയ ഷില്ലറുടെയും ഏക മകനായി ഫ്രെഡറിക് ഷില്ലർ ജനിച്ചു. മൂത്തവളായ ക്രിസ്റ്റോഫിൻ ഉൾപ്പെടെ അഞ്ച് പെൺമക്കൾക്കൂടി അവർക്ക് ഉണ്ടായിരുന്നു.  ഉറച്ച മതവിശ്വാസികളായ ഒരു പ്രൊട്ടസ്റ്റന്റ് കുടുംബത്തിൽ വളർന്നതിനാൽ ഷില്ലർ ചെറുപ്പത്തിന്റെ ഭൂരിഭാഗവും ബൈബിൾ പഠിക്കാൻ ചെലവഴിക്കുകയും ഇത് പിന്നീട് നാടകത്തിനുവേണ്ടിയുള്ള അദ്ദേഹത്തിന്റെ എഴുത്തിനെ സ്വാധീനിക്കുകയും ചെയ്തു. 

## അവലംബം

വർഗ്ഗം:ക്ഷയരോഗം ബാധിച്ച് മരണപ്പെട്ടവർ
വർഗ്ഗം:ജർമ്മൻ തത്ത്വചിന്തകർ
വർഗ്ഗം:1759-ൽ ജനിച്ചവർ
വർഗ്ഗം:1805-ൽ മരിച്ചവർ
ജൊഹാൻ ഫ്രെഡറിക് ഹെർബേർട്ട്

പ്രമുഖനായ ഒരു ജർമൻ ദാർശനികനും മന:ശാസ്ത്രകാരനുമാണ് ജൊഹാൻ ഫ്രെഡറിക് ഹെർബേർട്ട്.
ലോംഗിനസ്

അരിസ്റ്റോട്ടിലിനു ശേഷം ജീവിച്ചിരുന്ന യവനവിമർശകരിൽ ഏറ്റവും പ്രഥമഗണനീയനായിരുന്നു **ലോംഗിനസ്**. *ഉദാത്തതാ സമീക്ഷ* (the treatise On the Sublime) എന്ന ശൈലീവിജ്ഞാനപരമായ വിമർശനകൃതി അദ്ദേഹത്തിന്റെതാണെന്നു കരുതപ്പെടുന്നു. കേകിലിയൂസ് (caecilius) എന്നൊരാൾ ഉദാത്തതയെ സംബന്ധിച്ചു മുൻപുനടത്തിയ സമീക്ഷയോടുള്ള ഒരു പ്രതികരണമായാണ് ഇതെഴുതിയിരിക്കുന്നത്. ഗ്രീക്ക് ഭാഷയിൽ രചിച്ചിരിക്കുന്ന ഈ പ്രബന്ധം സ്നേഹിതനായ പോസ്തുമിസ് ടെറൻ്റിയാനസിനോട് പറയുന്ന മട്ടിലാണ് ലോംഗിനസ് സംവിധാനം ചെയ്തിരിക്കുന്നത്. ലോംഗിനസിൻ്റെ കാലവും മറ്റുവിവരങ്ങളും ഇപ്പോഴും അജ്ഞാതമാണ്. എ.ഡി ഒന്നാം നൂറ്റാണ്ടിലോ രണ്ടാം നൂറ്റാണ്ടിലോ ആവും അദ്ദേഹത്തിന്റെ ജീവിതകാലം എന്നുകരുതപ്പെടുന്നു.അതേസമയം മൂന്നാം ശതകത്തിൽ സിറിയയിലെ പൽ മിറ (Palmyra) എന്ന യവനനഗരത്തിലെ രാജ്ഞിയായിരുന്ന സെനോബിയയുടെ (Queen zenobia)മന്ത്രിയായിരുന്നു ലോംഗിനസ് എന്ന് ഗിബ്ബൺ അഭിപ്രായപ്പെടുന്നുണ്ട്.
 
  'മഹത്തായ മനസ്സിൻ്റെ പ്രതിധ്വനിയാണ് ഉദാത്തത' (Sublimity is the echo of the great soul) എന്ന് നിർവ്വചിച്ചുകൊണ്ടാണ് ലോംഗിനസ് ആരംഭിക്കുന്നത്. ഒരു കൃതി മഹത്തരമാണെന്ന് സംശയരഹിതമായി പറയാൻ കഴിയുന്നത് ആവർത്തിച്ചുള്ള പാരായണത്തിന്ന് അതു നമ്മെ പ്രേരിപ്പിക്കുമ്പോഴാണ്. എക്കാലത്തും എല്ലാവരെയും രസിപ്പിക്കുന്ന കൃതികളിൽ ഉദാത്തഭാവം അതിൻ്റെ സമ്പൂർണ സത്യത്തിലും തികഞ്ഞ സൗന്ദര്യത്തിലും അടങ്ങിയിട്ടുണ്ട് എന്ന് ലോംഗിനസ് പറയുന്നു. ഉത്തമ കലാസൃഷ്ടി കാലാതീതവും സാർവ്വലൗകികവുമാണെന്നാണ് അദ്ദേഹം പറയുന്നത്. മഹത്തായ സങ്കല്പം ( Grand Conception) തീവ്ര വികാരം (Passion) ആവിഷ്കരണശക്തി (power of expression) എന്നിവ ഉദാത്തഭാവത്തിന് ജന്മം നൽകുന്നു. രചനയിലെ ഉദാത്തഭാവത്തെ നശിപ്പിക്കുന്ന ഘടകങ്ങളെയും ലോംഗിനസ് ചൂണ്ടിക്കാട്ടുന്നു. അനാവശ്യമായ ആർഭാടം (Bombast) ബാലിശത്വം (affectation) കല്പനാഭാസം (Conceit) ശുഷ്കത (Frigidity) എന്നിവ ഉദാത്തതയ്ക്ക് പ്രതിബന്ധം സൃഷ്ടിക്കുന്നു.

ഉദാത്തതയ്ക്ക് അഞ്ച് ഉറവിടങ്ങൾ ലോംഗിനസ് കല്പിക്കുന്നു (The Five source of sublimity)

1. മഹത്തായ കാര്യങ്ങൾ സങ്കല്പിക്കാനുള്ള കഴിവ് (The Power of conceive great thoughts)

2 തീവ്രവും ഉത്തേജിതവുമായ വികാരങ്ങൾ(vehement and inspired passion)

3.ചിന്തയുടെയും ഭാഷണത്തിൻ്റെയും അലങ്കാരകല്പനകൾ(Figures of thought of speech)

4. വിശിഷ്ടമായ പദശൈലി(Noble Diction)

5.അന്തസ്സുറ്റതും സമുന്നതവുമായ രചന (സമഗ്രശില്പം)Dignified and elevated word arrangement
മെയ് ഫ്ലൈ

ശുദ്ധജലത്തിൽ മാത്രം കാണപ്പെടുന്ന ഒരുതരം ഈയാമ്പാറ്റകളാണ് **മെയ് ഫ്ലൈകൾ**. അല്പായുസ്സുക്കളാണ് ഇവ. രണ്ട് മണിക്കൂറോ അല്ലെങ്കിൽ 14-ദിവസങ്ങൾ മാത്രമോ നീളുന്ന രൂപാന്തഘട്ടത്തിലാണ് ഇവയുടെ വളർച്ചയും ജീവിതവും. വലിപ്പം കൂടിയ മുൻകാലുകളും ത്രികോണാകൃതിയിലുള്ള ചിറകുകളും നേർത്ത വാലും ഇവയുടെ പ്രത്യേകതയാണ്.

## കൂടുതൽ ചിത്രങ്ങൾ

Image:Unidentified Ephemeroptera 00104.jpg|കേരളത്തിൽ നിന്നും

## അവലംബം

വർഗ്ഗം:ഷഡ്‌പദങ്ങൾ
പെട്രോവ് പ്രതിരോധം

ചെസ്സിലെ ഒരു പ്രാരംഭനീക്കമാണ് **പെട്രോവ് പ്രതിരോധം**.  ഇത് **പെട്രോഫ് പ്രതിരോധമെന്നും** **റഷ്യൻ ഗെയിമെന്നും** അറിയപ്പെടുന്നു. ഇതിലെ നീക്കങ്ങളുടെ ക്രമം താഴെ കൊടുത്തിരിക്കുന്ന വിധമാണ്:

:1. e4 e5
:2. Nf3 Nf6

പത്തൊമ്പതാം നൂറ്റാണ്ടിലെ മധ്യത്തിൽ, റഷ്യൻ കളിക്കാരനായ അലക്സാണ്ടർ പെട്രോവ് ആണ് ഈ നീക്കം പ്രചാരത്തിൽ കൊണ്ട് വന്നത്. റഷ്യൻ മാസ്റ്റർമാരായ പെട്രോവ്, കാൾ ജെയ്നിഷ് എന്നിവരുടെ ആദ്യകാല പഠനങ്ങൾക്കുള്ള അംഗീകാരമായി, ഈ ഓപ്പണിംഗിനെ ചില രാജ്യങ്ങളിൽ റഷ്യൻ ഗെയിം എന്ന് വിളിക്കുന്നു.

e4 - e5
നീക്കങ്ങൾക്കുശേഷം വെള്ള  Nf3 എന്ന നീക്കത്തോടെ കളി തുടരുമ്പോൾ അതിനെതിരെ കറുപ്പ് Nf6 എന്ന നീക്കം കൊണ്ട് പ്രതിരോധിക്കുന്നു. സമനില ഉളവാക്കുന്ന ഓപ്പണിങ്ങാണെന്ന പ്രശസ്തി പെട്രോവിനുണ്ടെങ്കിലും ഇത് ഇരുപക്ഷത്തിനും ആക്രമണത്തിനുള്ള അവസരങ്ങൾ പ്രദാനം ചെയ്യുന്നു. ഇതിലെ ചില ഓപ്പണിങ്ങ് ലൈനുകൾ വളരെ സൂക്ഷ്മങ്ങളാണ്.

വർഗ്ഗം:ചെസ്സിലെ പ്രാരംഭനീക്കങ്ങൾ
വോയ്ചെക്ക് ഷെസ്നി

പോളിഷ് ഫുട്ബോൾ കളിക്കാരനാണ് **വോയ്ചെക്ക് ഷെസ്നി**, . ഇദ്ദേഹം പോളണ്ട് ദേശീയ ടീമിനുവേണ്ടിയും ബാഴ്‌സ്‌ലോണ ക്ലബ്ബിനുവേണ്ടിയും ഗോൾകീപ്പറായി കളിക്കുന്നു.
## അവലംബം

വർഗ്ഗം:പോളിഷ് ഫുട്ബോൾ കളിക്കാർ
നവാസ്സ ദ്വീപ്

കരീബിയൻ കടലിലെ ഒരു ചെറിയ മനുഷ്യവാസമില്ലാത്ത ദ്വീപാണ് **നവാസ്സ ദ്വീപ്** (,  ഹൈതിയൻ ക്രിയോൾ: *ലനവാസ്* അല്ലെങ്കിൽ *ലവാഷ്*). അമേരിക്കൻ ഐക്യനാടുകൾ ഇത് തങ്ങളുടെ ഓർഗനൈസ് ചെയ്യാത്തതും ഇൻകോർപ്പറേറ്റ് ചെയ്യാത്തതുമായ ഭൂവിഭാഗമായി കണക്കാക്കുന്നു. ഇത് യു.എസ്. ഫിഷ് ആൻഡ് വൈൽഡ് ലൈഫ് സർവീസ് എന്ന സ്ഥാപനത്തിലൂടെയാണ് ഭരിക്കുന്നത്. ഹൈതി 1801 മുതൽ നവാസയുടെ മേൽ തങ്ങ‌ളുടെ പരമാധികാരം അവകാശപ്പെടുന്നുണ്ട്. ഹൈതിയുടെ ഭരണഘടനയിലും ഈ ദ്വീപ് തങ്ങളുടേതാണെന്ന് പ്രഖ്യാപിക്കുന്നു.

## ചരിത്രം
1504-ൽ, തന്റെ നാലാമത്തെ യാത്രയിൽ ജമൈക്കയിൽ കുടുങ്ങിയ ക്രിസ്റ്റഫർ കൊളംബസ്, സഹായത്തിനായി ചില ക്രൂ അംഗങ്ങളെ കനോയിൽ ഹിസ്പാനിയോളയിലേക്ക് അയച്ചു. വഴിയിൽ, വെള്ളമില്ലാത്ത ദ്വീപിൽ അവർ ഇറങ്ങി. അവർ അതിനെ നവാസ എന്ന് വിളിച്ചു, അടുത്ത 350 വർഷത്തേക്ക് നാവികർ മിക്കവാറും അത് ഒഴിവാക്കിയിരുന്നു. 1798-ൽ, സെന്റ്-ഡൊമിംഗ്യൂവിനെക്കുറിച്ചുള്ള തന്റെ പ്രസിദ്ധീകരണങ്ങൾക്ക് പേരുകേട്ട ഫ്രഞ്ച് പാർലമെന്റ് അംഗമായ മെഡറിക് ലൂയിസ് എലി മോറോ ഡി സെന്റ്-മെറി, "ലാ നവാസ്സെ"യെ "സെന്റ്-ഡൊമിംഗ്യൂവിനും ജമൈക്കയ്ക്കും ഇടയിലുള്ള ഒരു ചെറിയ ദ്വീപ്" എന്ന് പരാമർശിച്ചു.

## കുറിപ്പുകൾ

## അവലംബം
* ''The Navassa Island Riot. Illustrated. Published by the National Grand Tabernacle, Order of Galillean Fishermen, Baltimore, Md.''
* 

## പുറത്തേയ്ക്കുള്ള കണ്ണികൾ

* 
* State Of Navaza 

വർഗ്ഗം:സീബേർഡ് കോളനികൾ
വേക് ദ്വീപ്

ഒരു പവിഴദ്വീപാണ് **വേക് ദ്വീപ്** (; **വേക് അറ്റോൾ** എന്നും അറിയപ്പെടുന്നു). ഇതിന്റെ തീരത്തിന്റെ ആകെ നീളം 19 കിലോമീറ്ററാണ്. മാർഷൽ ദ്വീപുകൾക്ക് തൊട്ടുവടക്കായാണ് ഇതിന്റെ സ്ഥാനം. അമേരിക്കൻ ഐക്യനാടുകളുടെ ഓർഗനൈസ് ചെയ്യാത്തതും ഇൻകോർപ്പറേറ്റ് ചെയ്യാത്തതുമായ ഭൂവിഭാഗമാണ് ഇത്. യു.എസ്. ആഭ്യന്തരവകുപ്പിലെ ഓഫീസ് ഓഫ് ഇൻസുലാർ അഫയേഴ്സ് ആണ് ഈ ദ്വീപ് ഭരിക്കുന്നത്. ദ്വീപിലെ 2.85 ചതുരശ്രകിലോമീറ്റർ ഭൂമിയിൽ ഏകദേശം 150 ആൾക്കാർ താമസിക്കുന്നുണ്ട്. ദ്വീപിലേയ്ക്കുള്ള പ്രവേശനം നിയന്ത്രിതമാണ്. അമേരിക്കൻ വ്യോമസേനയാണ് ദ്വീപിന്റെ മേൽനോട്ടം നടത്തുന്നത്. ഇവിടെ അമേരിക്കൻ കരസേനയുടെ നിയന്ത്രണത്തിലുള്ള ഒരു മിസൈൽ വ്യൂഹവുമുണ്ട്. വേക് ദ്വീപ് എന്ന ഏറ്റവും വലിയ ദ്വീപാണ് അറ്റോളിന്റെ സിരാകേന്ദ്രം. ഇവിടെയാണ് വേക് ഐലന്റ് വ്യോമത്താവളത്തിന്റെ  സ്ഥാനം. ഇവിടെയുള്ള റൺവേയുടെ നീളം 3000 മീറ്ററാണ്.

2009 ജനുവരി 6-ന് പ്രസിഡന്റ് ജോർജ്ജ് ഡബ്ല്യൂ. ബുഷ് ഈ അറ്റോൾ പസഫിക് റിമോട്ട് ഐലന്റ്സ് മറൈൻ നാഷണൽ മോണ്യുമെന്റിന്റെ ഭാഗമായി ഉൾപ്പെടുത്തി. സ്ഥിതിവിവരക്കണക്കുകളുടെ ആവശ്യങ്ങൾക്കായി വേക്ക് ഐലന്റ് അമേരിക്കൻ ഐക്യനാടുകളുടെ മൈനർ ഔട്ട്‌ലൈയിംഗ് ദ്വീപുകളുടെ കൂട്ടത്തിലാണ് ഉൾപ്പെടുത്തിയിട്ടുള്ളത്.

## കുറിപ്പുകൾ

## അവലംബം
* 
* 
* 
* 
* 

## കൂടുതൽ വായനയ്ക്ക്

## പുറത്തേയ്ക്കുള്ള കണ്ണികൾ

* Current Weather, Wake Island
* AirNav&nbsp;– Wake Island Airfield&nbsp;– Airport details, facilities and navigational aids
* Rocket launches at Wake Island
* The Defense of Wake&nbsp;– United States Marine Corps historical monograph
* Surrender of Wake by the Japanese&nbsp;– Marines in World War II
* U.S. Army Strategic and Missile Defense Command &nbsp;– Logistics, flight schedules, facilities
* Photographic history of the 1975 Vietnamese refugee camp on Wake Island
* 
* Wake Island&nbsp;– Pacific Wreck Database
* 
* 

വർഗ്ഗം:ദ്വീപുകൾ
വർഗ്ഗം:മൈക്രോനേഷ്യ
വർഗ്ഗം:ഓഷ്യാനിയയിലെ ദ്വീപുകൾ
വർഗ്ഗം:രണ്ടാം ലോകമഹായുദ്ധത്തിലെ ദേശീയ രജിസ്റ്ററിലുളള ചരിത്രപരമായ സ്ഥലങ്ങൾ
ബാജോ ന്യൂവോ ബാങ്ക്

ചെറിയ ദ്വീപുകളോടുകൂടിയ മനുഷ്യവാസമില്ലാത്ത ഒരു റീഫാണ് **ബാജോ ന്യൂവോ ബാങ്ക്**, **പെട്രെൽ ദ്വീപ്** (). പുല്ലു നിറഞ്ഞ ഈ പ്രദേശം പടിഞ്ഞാറൻ കരീബിയൻ കടലിൽ  എന്ന സ്ഥാനത്താണ് സ്ഥിതി ചെയ്യുന്നത്. ലോ കേ എന്ന സ്ഥലത്ത് ഒരു വിളക്കുമാടം സ്ഥിതി ചെയ്യുന്നുണ്ട് ( എന്ന സ്ഥാനത്ത്). ഏറ്റവും അടുത്ത കര 110 കിലോമീറ്റർ പടിഞ്ഞാറുള്ള സെറാനില്ല ബാങ്ക് എന്ന പ്രദേശമാണ്.

1634 മുതലുള്ള ഡച്ച് ഭൂപടങ്ങളിൽ ഈ ദ്വീപ് രേഖപ്പെടുത്തിയിട്ടുണ്ട്. ഇതിന്റെ ഇപ്പോഴുള്ള പേര് 1654-ലാണ് നൽകപ്പെട്ടത്. ഇംഗ്ലീഷ് കടൽക്കൊള്ളക്കാരനായ ജോൺ ഗ്ലോവർ 1660-ൽ ഈ ദ്വീപ് കണ്ടുപിടിച്ചു. ഇപ്പോൾ കൊളംബിയയുടെ നിയന്ത്രണത്തിലാണെങ്കിലും ജമൈക്ക, നിക്കരാഗ്വ, അമേരിക്കൻ ഐക്യനാടുകൾ എന്നിവ ഈ പ്രദേശത്തിനുമേൽ അവകാശവാദമുന്നയിക്കുന്നുണ്ട്.

## അവലംബം

## പുറത്തേയ്ക്കുള്ള കണ്ണികൾ
* 
* Website with a map of San Andrés and Providencia, Serranilla Bank, Bajo Nuevo Bank and Rosalind Bank 
*  — the website is related to San Andrés and Providencia.
* WorldStatesmen — lists the bank under United States.
*
സെറാനില്ല ബാങ്ക്

**സെറാനില്ല ബാങ്ക്** ( അല്ലെങ്കിൽ ) ഭാഗികമായി ജലനിരപ്പിനടിയിലുള്ള ഒരു റീഫാണ്. ഇതിൽ മനുഷ്യവാസമില്ലാത്ത ചെറു ദ്വീപുകളുമുണ്ട്. പടിഞ്ഞാറൻ കരീബിയൻ കടലിൽ നിക്കരാഗ്വയിലെ പണ്ട ഗോർഡയ്ക്ക് 350 കിലോമീറ്റർ വടക്കുപടിഞ്ഞാറും ജമൈക്കയ്ക്ക് ഉദ്ദേശം 280 കിലോമീറ്റർ തെക്കുപടിഞ്ഞാറുമായാണ് ഇത് സ്ഥിതി ചെയ്യുന്നത്. അടുത്തുള്ള കരഭൂമി 110 കിലോമീറ്റർ കിഴക്കുള്ള ബാജോ ന്യൂവോ ബാങ്ക് ആണ്.

1510-ലെ സ്പാനിഷ് ഭൂപടങ്ങളിലാണ് സെറാനില്ല ബാങ്ക് ആദ്യമായി പ്രത്യക്ഷപ്പെടുന്നത്. ഇത് സാൻ ആൻഡ്രിയാസ് ആൻഡ് പ്രൊവിഡൻഷ്യ എന്ന വകുപ്പിന്റെ കീഴിൽ കൊളംബിയയുടെ ഭരണത്തിലാണ്. ഈ പ്രദേശം ഇപ്പോൾ കൊളംബിയയുടെ അധിനിവേശത്തിലാണെങ്കിലും ഹോണ്ടുറാസ്, നിക്കരാഗ്വ, അമേരിക്കൻ ഐക്യനാടുകൾ എന്നീ രാജ്യങ്ങൾ ഈ പ്രദേശത്തിന്മേൽ പരമാധികാരം അവകാശപ്പെടുന്നുണ്ട്.

## അവലംബം

## പുറത്തേയ്ക്കുള്ള കണ്ണികൾ
* Statoids — states Serrana Bank and Serranilla Bank transferred from United States to Colombia.
*  — aerial image of Serranilla Bank.
* WorldStatesmen.org — lists the bank under the United States.
* Panoramio  — photos of the islands here http://www.panoramio.com/photo/19500056 and here http://www.panoramio.com/photo/19500094.
കംപാക്റ്റ് ഓഫ് ഫ്രീ അസോസിയേഷൻ

ഫെഡറേറ്റഡ് സ്റ്റേറ്റ്സ് ഐഫ് മൈക്രോനേഷ്യ (എഫ്.എസ്.എം.), ദി റിപ്പബ്ലിക് ഓഫ് മാർഷൽ ഐലന്റ്സ് (ആർ.എം.ഐ.), ദി റിപ്പബ്ലിക് ഓഫ് പലാവു എന്നീ രാജ്യങ്ങൾ അമേരിക്കൻ ഐക്യനാടുകളുടെ അസോസിയേറ്റഡ് രാജ്യങ്ങൾ ആയി മാറിയ ഉടമ്പടിയുടെ വിശദാംശങ്ങൾ വിവരിക്കുന്ന കരാറിനെയാണ് **കംപാക്റ്റ് ഓഫ് ഫ്രീ അസോസിയേഷൻ** (**സി.ഒ.എഫ്.എ.** അല്ലെങ്കിൽ **സ്വതന്ത്ര സഹകരണക്കരാർ**) എന്നു വിളിക്കുന്നത്. 

ഇപ്പോൾ പരമാധികാര രാഷ്ട്രങ്ങളായ ഈ മൂന്ന് അസോസിയേറ്റഡ് രാജ്യങ്ങളും മുൻപ് ട്രസ്റ്റ് ടെറിട്ടറി ഓഫ് പസഫിക് ഐലന്റ്സിന്റെ ഭാഗമായിരുന്നു. അമേരിക്കൻ നാവികസേനയുടെ ഭരണത്തിൻ കീഴിൽ 1947 മുതൽ 1951 വരെയുണ്ടായിരുന്നതും അമേരിക്കൻ ആഭ്യന്തരവകുപ്പിൻ കീഴിൽ 1951 മുതൽ 1986 വരെയുണ്ടായിരുന്നതുമായ ഐക്യരാഷ്ട്രസഭ നിർണ്ണയിച്ച ട്രസ്റ്റ് പ്രദേശമാണ് ട്രസ്റ്റ് ടെറിട്ടറി ഓഫ് പസഫിക് ഐലന്റ്സ്. സ്വതന്ത്ര സഹകരണക്കരാറനുസരിച്ച് അമേരിക്കൻ ഐക്യനാടുകൾ പതിനഞ്ച് വർഷത്തേയ്ക്ക് ഈ പ്രദേശങ്ങൾക്ക് സാമ്പ‌ത്തിക സഹായം ഉറപ്പുനൽകിയിട്ടുണ്ട്. പ്രതിരോധത്തിന്മേലുള്ള പൂർണ്ണ അധികാരവും ചുമതലകളും ഏറ്റെടുത്തുകൊണ്ടാണ് ഈ സഹായം നൽകുന്നത്. 

## കുറിപ്പുകൾ

## അവലംബം
*
*"Micronesia, Marshall Islands and Palau" is found at: 

## പുറത്തേയ്ക്കുള്ള കണ്ണികൾ
*USCompact.org, USDOI Honolulu Field Office 
*1986 Compact of Free Association between RMI and FSM
*Proclamation by Ronald Reagan about the 1986 COFA between RMI and FSM  
*Pacific Islands Report:  Compacts of Free Association Renegotiations (includes the text of the 2003 RMI and FSM COFAs) 

വർഗ്ഗം:ഉടമ്പടികൾ
വർഗ്ഗം:പലാവു
കൊരടാവ്

പ്രാചീന കാലത്ത് ദണ്ഡന രീതി നടപ്പാക്കാൻ ഉപയോഗിച്ചിരുന്ന ആയുധമാണ് **കൊരടാവ്**. കട്ടിയായ തുകൽ മിടഞ്ഞുണ്ടാക്കുന്ന ഒരു ദണ്ഡനോപകരണമാണിത്. മുക്കാലിയിൽ കെട്ടി അടി വിധിച്ചാൽ കവഞ്ചിയാണ് ഉപയോഗിച്ചിരുന്നത്. കുതിരച്ചമ്മട്ടി, ചാട്ടവാർ, കവഞ്ചി എന്നീ പേരുകളിലും ഇത് അറിയപ്പെടുന്നു.

കേണൽ മൺറോയുടെ ഭരണ കാലത്ത് ക്രമക്കേടുകളെപ്പറ്റിയുള്ള പരാതികൾ നേരിട്ടന്വേഷിക്കാൻ പോകുന്ന സമയത്ത് കുടെ പോയിരുന്ന ചെണ്ടക്കാരാണ് കൊരടാവ് പ്രയോഗം നടത്തിയിരുന്നത്. 
## അവലംബം


വർഗ്ഗം:ആയുധങ്ങൾ
യാസുനി ദേശീയോദ്യാനം

ലാറ്റിനമേരിക്കയിലെ ഇക്വഡോറിലുള്ള ആമസോൺ മഴക്കാടുകളിൽപ്പെട്ട വന പ്രദേശമാണ് **യാസുനി ദേശീയോദ്യാനം**. പത്തുലക്ഷത്തോളം ഹെക്ടറിൽ പരന്നു കിടക്കുന്ന ഈ വന മേഖല ആമസോൺ തടത്തിലെ സസ്തനികളിൽ മൂന്നിലൊന്നിന്റെയും വാസഗേഹമാണ്. ലോകത്തിൽ ഏറ്റവുംകൂടുതൽ ഷഡ്പദങ്ങളുള്ളതെന്നു കരുതുന്ന ഇവിടെ 2,704 ജാതി ചെടികളും 655 ജാതി മരങ്ങളും കാണപ്പെടുന്നു. 

## ജൈവവൈവിധ്യം
ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നാച്വർ വംശനാശം നേരിടുന്ന ജീവികളുടെ പട്ടികയിൽപ്പെടുത്തിയിരിക്കുന്ന 28 'നട്ടെല്ലി'കളുൾപ്പെടെ 596 ഇനം പറവകളുടെയും 382 ഇനം ശുദ്ധജല മത്സ്യങ്ങളുടെയും 151 ഇനം ഉഭയജീവികളുടെയും 121 ഇനം ഉരഗങ്ങളും ഇവിടെ നിന്ന് റിപ്പോർട്ട് ചെയ്യപ്പെട്ടിട്ടുണ്ട്. 
## എണ്ണഖനനം
ഇക്വഡോറിലെ എണ്ണനിക്ഷേപത്തിന്റെ 20 ശതമാനവും ഇവിടെയാണ്. യാസുനിയിലെ ഖനനം 41 കോടി ടൺ കാർബൺ ഡയോക്സൈഡ് അന്തരീക്ഷത്തിലെത്തിക്കുമെന്നാണ് വിലയിരുത്തൽ. 

ഖനനത്തിനെതിരെ വലിയ പ്രക്ഷോഭങ്ങളാണ് ഇക്വഡോറിൽ നടക്കുന്നത്.

ആഗോളതാപനത്തെ പ്രതിരോധിക്കാൻ, ദരിദ്രരാജ്യങ്ങളുടെ പരിസ്ഥിതിസംരക്ഷണത്തിന് വരുന്ന സാമ്പത്തികബാദ്ധ്യത സമ്പന്ന രാജ്യങ്ങളും ഏറ്റെടുക്കണമെന്ന വ്യവസ്ഥയനുസരിച്ചു തയ്യാറാക്കിയ പദ്ധതിയിൽ നിന്ന് പ്രസിഡന്റ് റാഫേൽ കൊറെയ പിന്നോക്കം പോയി. 
## അവലംബം

## അധിക വായനയ്ക്ക്
*Greenberg, J. A., S. C. Kefauver, H. C. Stimson, C. J. Yeaton, and S. L. Ustin. 2005. Survival analysis of a neotropical rainforest using multitemporal satellite imagery. Remote Sensing of Environment 96(2):202-211.
*Hennessy, L. A. (2000). Whither the Huaorani? competing interventions in indigenous Ecuador. Master’s thesis, Berkeley, University of California, Berkeley.
*Lu, F. E. (1999). Changes in subsistence patterns and resource use of the Huaorani Indians in the Ecuadorian Amazon. PhD dissertation. Chapel Hill, University of North Carolina at Chapel Hill.
*Pitman, N. C. A. (2000). A large-scale inventory of two Amazonian tree communities. PhD dissertation.  Durham, Duke University.
*Vogel, J.H. (2009). The economics of the Yasuní Initiative: climate change as if thermodynamics mattered. London, Anthem Press .
## പുറം കണ്ണികൾ

*“Opinion: Yasuní and the New Economics of Climate Change” 	 CNN. Edition: International.  August 23, 2010.
*Yasuni Green Gold Campaign to save the park and its indigenous people 
*Yasuni Campaign by New Internationalist 
*Yasuni Campaign by Ecuadorian civil society organizations - Amazonia por la Vida 
*Background article at Deutsche Welle climate-project 'Global Ideas' on Ecuador's controversial plan to refrain from drilling for oil in its rainforests in return for money.
*Deutsche Welle report on Yasuni National Park

വർഗ്ഗം:ഇക്വഡോറിലെ ദേശീയോദ്യാനങ്ങൾ
ടിന സാനി

പാകിസ്താനിലെ ഗസൽ ഗായികയാണ്  **ടിന സാനി** . ടിനയുടെ ഗസലുകളും ശാസ്ത്രീയ സംഗീതാലാപനങ്ങളും പ്രസിദ്ധങ്ങളാണ്.

## ജീവിതരേഖ
കിഴക്കൻ പാകിസ്താനിലെ ധാക്കയിൽ ജനിച്ചു. ദില്ലി ഖരാനയിലെ ഉസ്താദ് നിസാമുദ്ദീൻ ഖാൻ സാഹിബിന്റെ മകൻ ഉസ്താദ് റംസാൻ ഖാന്റെ ശിക്ഷണത്തിലൂടെ 1979ലാണ് ടിന സാനി സംഗീത ലോകത്തേയ്ക്ക് പ്രവേശിക്കുന്നത്. പിന്നീട് ഉസ്താദ് ചാന്ദ് അംരോവിയുടെ പക്കലും മെഹ്ദി ഹസന്റെ പക്കലും സംഗീതമഭ്യസിച്ചു. ഫൈസ് അഹമ്മദ് ഫൈസിന്റെ കവിതാലാപനത്തിലൂടെ ശ്രദ്ധേയയായി. 
## ആൽബങ്ങൾ
*

## പുരസ്കാരങ്ങൾ
*പാക് സർക്കാരിന്റെ പ്രൈഡ് ഓഫ് പെർഫോമൻസ് പുരസ്കാരം
## അവലംബം

## പുറം കണ്ണികൾ
* Mag4you profile 
* Beyondborders: Shubha Mudgal and Tina Sani
* Interview
* Coke Studio recording

വർഗ്ഗം:പാകിസ്താനി ഗസൽ ഗായകർ
വർഗ്ഗം:പാകിസ്താനി ചലച്ചിത്ര ഗായകർ
കീഴ്വനച്ചാൽ

കൊടും ഭീകരരായ കുറ്റവാളികളെ കെട്ടിത്താഴ്ത്തിയിരുന്ന എറണാകുളം കായലിന്റെ തെക്കേ ഭാഗത്തുള്ള ഒരു ശിക്ഷാ കേന്ദ്രമാണ് **കീഴ്വനച്ചാൽ**. കൊച്ചിപ്പുഴ എന്നും ഇതിനു പേരുണ്ട്. ശക്തൻതമ്പുരാന്റെ കാലത്താണ് ഇത്തരം കെട്ടിത്താഴ്ത്തൽ ശിക്ഷ നടപ്പാക്കിയിരുന്നത്. 'മനയ്ക്കലാക്കുക' എന്നും ഇതിനെ പറഞ്ഞിരുന്നു. കുറ്റവാളികളുടെ കഴുത്തിൽ ഭാരമുള്ള ഒരു കൂടം കെട്ടിയാണ് പുഴയിൽ തള്ളിയിരുന്നത്.  
## അവലംബം


വർഗ്ഗം:ശിക്ഷാരീതികൾ
ജീവകം ബി കോംപ്ലക്സ്

ഒരു കൂട്ടം വൈറ്റമിനുകളുടെ സമുച്ചയമാണ് **ജീവകം** (വിറ്റാമിൻ) **ബി കോംപ്ലക്സ്**. സമാനമായ ഭക്ഷണ പദാർത്ഥങ്ങളിൽ ഒരുമിച്ച് കാണപ്പെടുന്നതിനാൽ ആദ്യകാലത്ത് ഇതെല്ലാം കൂടെ ഒരൊറ്റ ജീവകമായാണ് കരുതപ്പെട്ടിരുന്നത്. എന്നാൽ പിൽക്കാലത്ത് അതേ സ്വഭാവമുള്ള എന്നാൽ വ്യത്യസ്തഗുണങ്ങളോടു കൂടിയ ഒട്ടേറെ പദാർത്ഥങ്ങൾ കണ്ടെത്തുകയുണ്ടായി. ഈ പദാർത്ഥങ്ങളെല്ലാം  ജീവകങ്ങളുടെ ഉപവിഭാഗങ്ങളായി. ബി കൊമ്പ്ലക്സിൽ 12 വ്യത്യസ്ത പദാർത്ഥങ്ങൾ ഉൾപ്പെട്ടിരിക്കുന്നു.

## ബി വിറ്റാമിനുകളുടെ പട്ടിക

## അവലംബം

വർഗ്ഗം:ബി ജീവകങ്ങൾ
ഫൂൾസ് മേറ്റ്

ചെസ്സ് കളിയുടെ ആരംഭനിലയിൽ നിന്നും, സാധ്യമായ ഏറ്റവും കുറവ് നീക്കങ്ങൾ കൊണ്ടുള്ള ചെക്ക്മേറ്റാണ് **ഫൂൾസ് മേറ്റ്**. "രണ്ടു നീക്ക ചെക്ക്മേറ്റ്" എന്നും ഇത് അറിയപ്പെടുന്നു. ഇത്തരത്തിലുള്ള ഒരു ഉദാഹരണത്തിന്റെ നീക്കങ്ങളാണ് ചുവടെ:
:1. f3 e5
:2. g4?? Qh4#

ശേഷം വരുന്ന പൊസിഷൻ ചിത്രത്തിൽ കാണിച്ചിരിക്കുന്നു. (പാറ്റേണ്ണിൽ വേണമെങ്കിൽ ചെറിയ വ്യത്യാസങ്ങൾ വരാം. വെള്ളയ്ക്ക് 1.f3 നീക്കുന്നതിനു പകരം 1.f4 ഉം g-കാലാൾ ആദ്യവും കറുപ്പിന് 1...e5 ന് പകരം 1...e6  നീക്കാവുന്നതാണ്.)

വർഗ്ഗം:ചെസ്സിലെ ചെക്ക്മേറ്റുകൾ
നാഖ്ചിവൻ സ്വയംഭരണ റിപ്പബ്ലിക്

**നാഖ്ചിവൻ ഓട്ടോണമസ് റിപ്പബ്ലിക്** () റിപ്പബ്ലിക് ഓഫ് അസർബൈജാനിന്റെ ഭാഗമായതും പക്ഷേ അസർബൈജാനുമായി നേരിട്ട് ബന്ധമില്ലാത്തതുമായ സമുദ്രതീരമില്ലാത്ത ഒരു പ്രദേശമാണ് (എക്സ്ക്ലേവ്). ഈ പ്രദേശത്തിന്റെ വിസ്തീർണ്ണം 5,500&nbsp;ചതുരശ്രകിലോമീറ്റർ ആണ്. ജനസംഖ്യ 410,000 ആണ്. കിഴക്കും വടക്കും അർമേനിയ (അതിർത്തിയുടെ നീളം 221&nbsp;കിലോമീറ്റർ), കിഴക്ക്, തെക്കും പടിഞ്ഞാറും ഇറാൻ (179&nbsp;കിലോമീറ്റർ) വടക്കുപടിഞ്ഞാറ് തുർക്കി (15&nbsp;കിലോമീറ്റർ മാത്രം) എന്നീ രാജ്യങ്ങളാണ് നാഖ്ചിവന്റെ അതിർത്തി രാജ്യങ്ങൾ. നഖിചേവൻ. അസർബയ്ജാൻ അതിരുകൾക്കകത്ത് കിടക്കുന്ന ആർമീനിയൻ മുസ്ലിം ഭൂരിപക്ഷ മേഖലയായ നഗോർണോ-കാരബാഖിൽ നിന്ന് വ്യത്യസ്തമായി അസർബയ്ജാന്റെ അതിർത്തിക്ക് പുറത്ത് കിടക്കുന്ന അസർബയ്ജാനി ഭൂരിപക്ഷമേഖലയാണ് നാഖ്ചിവൻ. അസർബയ്ജാനിൽ നിന്ന് അർമീനിയ കടന്നു വേണം നാഖ്ചിവനിൽ എത്താൻ. 

പതിനാറാം നൂറ്റാണ്ടിൽ നാഖ്ചിവൻ പേർഷ്യയിലെ സഫാവിദ് രാജവംശത്തിന്റെ ഭാഗമായി. 1828-ൽ അവസാന റൂസോ പേർഷ്യൻ യുദ്ധത്തിനും തുർക്ക്‌മാഞ്ചി ഉടമ്പടിക്കും ശേഷം നാഖ്ചിവൻ ഖാനേറ്റ് റഷ്യൻ സാമ്രാജ്യത്തിന്റെ കൈവശമെത്തി. 1917-ലെ ഫെബ്രുവരി വിപ്ലവത്തിനുശേഷം നാഖ്ചിവനും ചുറ്റുമുള്ള പ്രദേശങ്ങളും റഷ്യയുടെ താൽക്കാലിക ഭരണകൂടത്തിന്റെ പ്രത്യേക ട്രാൻസ് കോക്കേഷ്യൻ കമ്മിറ്റിയുടെ ഭരണത്തിൻ കീഴിലും പിന്നീട് അൽപ്പകാലം മാത്രം നിലവിലുണ്ടായിരുന്ന ട്രാൻസ്‌കോക്കേഷ്യൻ ഡെമോക്രാറ്റിക് ഫെഡറേ‌റ്റീവ് റിപ്പബ്ലിക്കിനും കീഴിലായിരുന്നു. 1918 മേയ് മാസത്തിൽ ടി.ഡി.എഫ്.ആർ. പിരിച്ചുവിട്ടപ്പോൾ നാഖ്ചിവൻ, നഗോർണോ കാരബാക്ക്, സെൻഗേസൂർ (ഇപ്പോൾ അർമേനിയയിൽ സ്യൂനിക് പ്രവിശ്യ), ക്വസാക്ക് എന്നിവയുടെ മേലുള്ള അധികാരത്തെപ്പറ്റി ഹ്രസ്വകാലം മാത്രം നിലവിലുണ്ടായിരുന്ന ഡെമോക്രാറ്റിക് റിപ്പബ്ലിക് ഓഫ് അർമേനിയ (ഡി.ആർ.എ.), അസർബൈജാൻ ഡെമോക്രാറ്റിക് റിപ്പബ്ലിക് (എ.ഡി.ആർ.) തമ്മിൽ മത്സരമുണ്ടായിരുന്നു. 1918 ജൂണിൽ ഈ പ്രദേശം ഓട്ടോമാൻ അധിനിവേശത്തിൻ കീഴിലായി. മുദ്രോസ് വെടിനിർത്തലിന്റെ കരാറനുസരിച്ച് ഒന്നാം ലോകമഹായുദ്ധത്തിന്റെ അവസാനത്തോടെ ഓട്ടോമാനുകൾ ഈ പ്രദേശത്തുനിന്ന് പിന്മാറാനും ബ്രിട്ടീഷുകാരെ ഇവിടെ അധിനിവേശം നടത്താൻ അനുവദിക്കാനും തീരുമാനിച്ചു. 1920 ജൂലൈയിൽ സോവിയറ്റ് യൂണിയൻ ഈ പ്രദേശം പിടിച്ചെടുക്കുകയും ജൂലൈ 28-ന് അസർബൈജാൻ സോവിയറ്റ് സോഷ്യലിസ്റ്റ് റിപ്പബ്ലിക്കിനോട് "അടുത്ത ബന്ധമുള്ള" നാഖ്ചിവൻ ഓട്ടോണമസ് സോവിയറ്റ് സോഷ്യലിസ്റ്റ് റിപ്പബ്ലിക് നിലവിൽ വന്നതായി പ്രഖ്യാപിക്കുകയും ചെയ്തു. ഇതോപ്പ്ടെ സോവിയറ്റ് ഭരണം ആരംഭിച്ചു. 1990 ജനുവരിയിൽ നാഖ്ചിവൻ യു.എസ്.എസ്.ആറിൽ നിന്നും സ്വാതന്ത്ര്യം പ്രഖ്യാപിച്ചു. അസർബൈജാനിലെ ദേശീയതാപ്രസ്ഥാനം അടിച്ചമർത്തുന്നതിൽ പ്രതിഷേധിച്ചായിരുന്നു ഇത്. ഒരു വർഷത്തിനകം റിപ്പബ്ലിക് ഓഫ് അസർബൈജാനിന് സ്വാതന്ത്ര്യം ലഭിച്ചതോടെ അതിനുള്ളിൽ നാഖ്ചിവൻ ഓട്ടോണമസ് റിപ്പബ്ലിക് നിലവിൽ വന്നു.

അസർബൈജാന്റെ ഭാഗമാണെങ്കിലും സ്വയം ഭരണാധികാരമുള്ള പ്രദേശമാണിത്. ഇവിടുത്തെ തിരഞ്ഞെടുത്ത നിയമനിർമ്മാണസഭയാണ് ഭരണം നടത്തുന്നത്. അർമേനിയയും അസർബൈജാനും തമ്മിലുള്ള യുദ്ധത്തിന്റെ ഫലം ഇപ്പോഴും ഈ പ്രദേശം അനുഭവിക്കുന്നുണ്ട്. ഈ പ്രദേശത്തിന്റെ കാർകി എൻക്ലേവ് അതിനുശേഷം അർമേനിയയുടെ അധിനിവേശത്തിലാണ്. ഭരണതലസ്ഥാനം നാഖ്ചിവൻ നഗരമാണ്. വാസിഫ് ടാലിബോവ് എന്നയാളാണ് 1995 മുതൽ നാഖ്ചിവൻ ഓട്ടോണമസ് റിപ്പബ്ലിക്കിന്റെ നേതാവ്.

## അവലംബം

## പുറത്തേയ്ക്കുള്ള കണ്ണികൾ

* Official website of the Nakhchivan Autonomous Republic 
* Nakhchivan Guide

വർഗ്ഗം:അസർബയ്ജാനിലെ സ്വയംഭരണപ്രദേശങ്ങൾ‎
ലോക ഓസോൺ ദിനം

സെപ്തംബർ 16 നാണ് **ലോക ഓസോൺ ദിന**മായി ആചരിക്കുന്നത്. 1988-ൽ  ഐക്യരാഷ്ട്രസഭയുടെ ജനറൽ അസംബ്ലി യോഗത്തിലാണ് ഓസോൺ പാളി സംരക്ഷണദിനമായി പ്രഖ്യാപിച്ചത്‌. പാളിയുടെ സംരക്ഷണത്തിനായി 1987 സെപ്റ്റംബർ 16-ന് മോൺട്രിയോളിൽ ഉടമ്പടി ഒപ്പുവച്ചു. ഓസോൺ പാളിയിൽ സുഷിരങ്ങൾ സൃഷ്ടിക്കുന്ന രാസവസ്‌തുക്കളുടെ നിർമ്മാണവും ഉപയോഗവും കുറയ്‌ക്കുകയാണ്‌ ഇതിന്റെ ഉദ്ദേശ്യം.ഈ ഉടമ്പടിയെ മോൺട്രിയോൾ പ്രോട്ടോകോൾ എന്ന്  വിളിക്കുന്നു. 1994 മുതലാണ് ഐക്യരാഷ്ട്ര 
സംഘടന ഓസോൺ ദിനം ആചരിച്ചു തുടങ്ങിയത്.   

## അവലംബം

## പുറത്തേക്കുള്ള കണ്ണികൾ

*Ozone Day 2013
*UNEP DTIE OzonAction Branch: Ozone Day 
*September 16 is International Ozone Day (sic) 

വർഗ്ഗം:പരിസ്ഥിതിസംരക്ഷണം
വർഗ്ഗം:വിശേഷദിനങ്ങൾ
വർഗ്ഗം:സെപ്റ്റംബർ 16
ഫുസൂയിസോറസ്

തുടക്ക ക്രിറ്റേഷ്യസ് കാലത്ത് ജീവിച്ചിരുന്ന ഒരു സോറാപോഡ് വിഭാഗത്തിൽ പെട്ട ഒരു ദിനോസർ ആണ് **ഫുസൂയിസോറസ്**. 2001 ൽ ആണ് ഇവയുടെ ഭാഗികമായ ഫോസ്സിൽ കിട്ടിയത് , ചൈനയിൽ നിന്നാണ് ഇത് . ഇതിനെ ഒരു അടിസ്ഥാന ടൈറ്റനോസോറീൻ ആയി ആണ് കണക്കാക്കുന്നത്. പേരിലെ ഫുസൂയി ഇവയെ കണ്ടെത്തിയ സ്ഥലത്തിന്റെ പേരാണ് . ഫോസ്സിൽ വിശകലനം അപൂർണം ആണ് കൂടുതൽ പഠനങ്ങൾ ഇനിയും നടക്കാൻ ഉണ്ട്.

## അവലംബം
*J. Mo, W. Wang, Z. Huang, X. Huang, and X. Xu. 2006. A basal titanosauriform from the Early Cretaceous of Guangxi, China. Acta Geologica Sinica 80(4):486-489
*http://www.dinosaurier-info.de/animals/dinosaurs/pages_f/fusuisaurus.php
വർഗ്ഗം:ഏഷ്യൻ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
അസർബൈജാനി ഭാഷ

തുർക്കിക് ഭാഷാകുടുംബത്തിൽപ്പെട്ടതും  തെക്കുപടിഞ്ഞാറൻ ഏഷ്യയിൽ അസർബൈജാനി ജനത സംസാരിക്കുന്നതുമായ ഭാഷ **അസർബൈജാനി** എന്നും **അസറി** (*Azərbaycanca*, *Azərbaycan dili*) എന്നും അറിയപ്പെടുന്നു. അസർബൈജാൻ റിപ്പബ്ലിക്കിലും (90 ലക്ഷം ആൾക്കാർ), ഇറാനിലും (120  to 15.5 ലക്ഷം ആൾക്കാർ) ജോർജ്ജിയയിലും, റഷ്യയിലും, തുർക്കിയിലും അസർബൈജാനി ജനത അധിവസിക്കുന്ന മറ്റു രാജ്യങ്ങളിലുമാണ് (60 ലക്ഷം ആൾക്കാർ) ഈ ഭാഷ സംസാരിക്കപ്പെടുന്നത്. ടർക്കിക് ഭാഷകളുടെ ഓഘുസ് ശാഖയിൽ പെട്ട ഭാഷയാണ് ഇത്. ടർക്കിഷ്, ക്വറേഷി, ടർക്ക്മെൻ, ക്രിമിയൻ ടാടർ എന്നീ ഭാഷകളുമായി ഇതിന് അടുത്ത ബന്ധമുണ്ട്. ടർക്കിഷ്, അസർബൈജാനി എന്നീ ഭാഷകൾക്ക് അടുത്ത സാമ്യമുണ്ട്. ഇതിൽ ഒരു ഭാഷ സംസാരിക്കുന്നയാൾക്ക് മറുഭാഷ മനസ്സിലാക്കാൻ സാധിക്കും. അസർബൈജാനി സംസാരിക്കുന്നയാൾക്ക് ടർക്കിഷ് മനസ്സിലാക്കാനാണ് ഇതിൽ കൂടുതൽ എളുപ്പം.

## അവലംബം

## പുറത്തേയ്ക്കുള്ള കണ്ണികൾ

* A blog on Azerbaijani language resources and translations.
* A blog about Azerbaijani language, lessons (in Russian). 
* AZERI.org - Azerbaijan Literature and English translation
* Online bidirectional Azerbaijani-English Dictionary 
* Azerbaijani language at Ethnologue
* Azerbaijan language, alphabets and pronunciation at omniglot.com
* Learn Azerbaijani (Organization teaching grammar vocabulary and phrases)
* Pre-Islamic roots 
* Azerbaijan-Turkish language in Iran by Ahmad Kasravi
* Azerbaijan tongue with Japanese translation incl. sound file, from Internet Archive
* Azerbaijan-Turkish and Turkish-Azerbaijan dictionary 
* Azerbaijan Language with Audio 
* Azerbaijani thematic vocabulary
* AzConvert An open source computer transliterator program for Azerbaijan language
* Alphabet and Language in Transition. Entire issue of Azerbaijan International (AZER.com), Spring 2000 (8.1)
* Editorial: Azerbaijan Alphabet & Language in Transition. Azerbaijan International (AZER.com), Spring 2000 (8.1)
* Chart: Four Alphabet Changes in Azerbaijan in the 20th Century. Azerbaijan International (AZER.com), Spring 2000 (8.1)
* Chart: Changes in the Four Azerbaijan Alphabet Sequence in the 20th century. Azerbaijan International (AZER.com), Spring 2000 (8.1)
* Baku’s Institute of Manuscripts: Early Alphabets in Azerbaijan. Azerbaijan International (AZER.com), Spring 2000 (8.1)
* Learn the easiest Turkic dialect  Azerbaijani lessons with video and grammar notes in English, phrasebooks in Spanish, Italian and Hungarian.
പ്രസിഡന്റ്

ഒരു സംഘടനയുടെയോ, കമ്പനിയുടെയോ, സമൂഹത്തിന്റെയോ, ക്ലബിന്റെയോ, ട്രേഡ് യൂണിയന്റെയോ, സർവ്വകലാശാലയുടെയോ, രാജ്യത്തിന്റെയോ നേതൃസ്ഥാനം വഹിക്കുന്നയാളുടെ പദവി എന്ന നിലയ്ക്ക് **പ്രസിഡന്റ്** എന്ന പദം ഉപയോഗിക്കാറുണ്ട്. ലാറ്റിൻ ഭാഷയിൽ നിന്നാണ് ഈ പദത്തിന്റെ ഉദ്ഭവം

മറ്റുപയോഗങ്ങൾക്കു പുറമേ മിക്ക റിപ്പബ്ലിക്കുകളിലും പൊതു തിരഞ്ഞെടുപ്പിലൂടെയോ, നിയമസഭയുടെയോ പ്രത്യേക ഇലക്ടറൽ കോളേജിന്റെയോ തിരഞ്ഞെടുപ്പിലൂടെയോ നേതൃസ്ഥാനത്തെത്തുന്ന രാഷ്ട്രത്തലവന്റെ സ്ഥാനപ്പേരാണിത്.

## ഇതും കാണുക
*വൈസ് പ്രസിഡന്റ്

**രാഷ്ട്രത്തലവൻ:**
*രാഷ്ട്രത്തലവൻ
*ഗവർണർ ജനറൽ
*രാജാവ്/രാജ്ഞി
*രാഷ്ട്രത്തലവന്മാരുടെ പട്ടിക

**രാഷ്ട്രത്തലവന്മാരുടെ മറ്റു സ്ഥാനപ്പേരുകൾ:**
*പ്രധാനമന്ത്രി

## അവലംബം

വർഗ്ഗം:ഭരണാധികാരികൾ
ദുശ്ശാസനൻ കാവ്, മണിമലക്കുന്ന്

ദുശ്ശാസനൻ കാരുണ്യമൂർത്തിയായി വാഴുന്ന കേരളത്തിലെ ഏക കാവാണ് കോട്ടയം ജില്ലയിലെ ചിറക്കടവിനു സമീപം സ്ഥിതി ചെയ്യുന്ന മണിമലക്കുന്നിലെ **ദുശ്ശാസനൻ കാവ്**. അഞ്ഞൂറിലധികം വർഷത്തെ പഴക്കമുള്ള ഈ കാവിൽ തിരുവോണത്തിനു പിറ്റേദിവസം മാത്രമാണ് പൂജാവിളക്ക് തെളിക്കുന്നത്.  പുരാതന വഴിപാടുകളും ആരാധനരീതികളും ഇവിടെ പിന്തുടരുന്നു. മൂർത്തിക്ക് കപ്പ ചുട്ടതും കള്ളുമാണ് നിവേദ്യമായി നൽകുന്നത്. ഒപ്പം കരിക്കേറും വഴിപാടായി നടത്തുന്നു. പ്രകൃതിക്ഷോഭങ്ങളിൽ നിന്നും നാടിനെ സംരക്ഷിക്കുന്നു എന്ന വിശ്വാസത്തിനു നന്ദിപ്രകാശമായി കാർഷികോല്പന്നങ്ങൾ വഴിപാടായി നൽകുന്നു. പേരൂർ തറവാട്ടുവീട്ടിലെ കുടുംബക്ഷേത്രത്തിൽ നിന്നും ആഘോഷങ്ങൾ ആരംഭിക്കുന്നു.

## ഐതിഹ്യം
കുരുക്ഷേത്രയുദ്ധത്തിൽ കൊല്ലപ്പെട്ട കൗരവരെ സഹ്യമേഖലകളിലെ ഓരോ മലകളിലായി കുടിയിരുത്തിയിരിക്കുന്നെന്നും ഇതിൽ ദുശ്ശാസനനെ ഉയർന്ന പ്രദേശമായ മണിമലക്കുന്നിലെ താന്നിമരച്ചുവട്ടിൽ കുടിയിരുത്തിയിരിക്കുന്നുവെന്നുമാണ് ഐതിഹ്യം.

## അവലംബം

വർഗ്ഗം:കോട്ടയം ജില്ലയിലെ ക്ഷേത്രങ്ങൾ
തുറവൂർ പമ്പ പാത

ലഘുചിത്രം|തുറവൂർ - തൈക്കാട്ടുശ്ശേരി പാലം 2023ൽ
ലഘുചിത്രം|മാക്കേക്കടവ് - നേരേകടവ് പാലം 2023 നിർമ്മാണഘട്ടത്തിൽ

ദേശീയപാത 47-നെ ശബരിമലയുമായി ബന്ധിപ്പിക്കാനായി പണിതു വരുന്ന പാതയാണ് **തുറവൂർ-പമ്പ പാത**. ഈ തീരദേശ - മലനാട് പാത ഗതാഗത യോഗ്യമാകുന്നതോടെ ശബരിമല തീർത്ഥാടകരുടെ യാത്രാ സമയം ഗണ്യമായി കുറയും.

2012ലാണ് പാതയുടെ നിർമ്മാണം തുടങ്ങിയത്. 2015-ൽ പാതയുടെ നിർമ്മാണം പൂർത്തിയായി.. 

തുറവൂരിൽ നിന്നും തൈക്കാട്ടുശ്ശേരി, ഉദയനാപുരം, വൈക്കം, കടുത്തുരുത്തി, കപ്പുന്തല, കുറവിലങ്ങാട്, പാലാ, പൊൻകുന്നം, എരുമേലി വഴിയാണ് ഈ പാത പമ്പയിലെത്തുക. തുറവൂരിനെ തൈക്കാട്ടുശ്ശേരിയുമായി ബന്ധിപ്പിക്കുന്ന പാലം, നിർമ്മാണത്തിലുള്ള മാക്കെക്കടവിനെ നേരേകടവുമായി ബന്ധിപ്പിക്കുന്ന പാലം എന്നീ രണ്ട് പാലങ്ങളാണ് ഈ പാതയിൽ വരുന്നത്. 

## അവലംബം

വർഗ്ഗം:കേരളത്തിലെ പാതകൾ
അൽബേനിയൻ ഭാഷ

ഏകദേശം 74 ലക്ഷം ആൾക്കാർ സംസാരിക്കുന്ന ഒരു ഇന്തോ യൂറോപ്യൻ ഭാഷയാണ് **അൽബേനിയൻ** (  അല്ലെങ്കിൽ  ). അൽബേനിയ, കൊസോവോ, റിപ്പബ്ലിക് ഓഫ് മാസഡോണിയ, ബാൾക്കൻ പ്രദേശങ്ങളിൽ അൽബേനിയൻ ജനതയുള്ള മറ്റു പ്രദേശങ്ങൾ (മോണ്ടെനെഗ്രോ, ഗ്രീസ്, ഇറ്റലി എന്നിവ ഉദാഹരണം) എന്നിവിടങ്ങളിലാണ് ഈ ഭാഷ കൂടുതലും സംസാരിക്കുന്നത്. അൽബേനിയൻ ഭാഷാ ഭേദങ്ങൾ സംസാരിക്കുന്ന ജനങ്ങൾ നൂറ്റാണ്ടുകളായി ഗ്രീസിലും, തെക്കൻ ഇറ്റലിയിലും സിസിലിയിലും, ഉക്രൈനിലും താമസിക്കുന്നുണ്ട്. ആധുനിക കാലത്തെ കുടിയേറ്റങ്ങൾ കാരണം സ്കാൻഡിനേവിയൻ രാജ്യങ്ങളിലും, സ്വിറ്റ്സർലന്റിലും, ജർമനിയിലും, ഓസ്ട്രിയയിലും, ബ്രിട്ടനിലും, തുർക്കിയിലും, ഓസ്ട്രേലിയയിലും, ന്യൂസിലാന്റിലും, ഹോളണ്ടിലും, സിങ്കപ്പൂരിലും, ബ്രസീലിലും, കാനഡയിലും, അമേരിക്കൻ ഐക്യനാടുകളിലും മറ്റും അൽബേനിയൻ ഭാഷ സംസാരിക്കുന്ന ജനവിഭാഗങ്ങളുണ്ടായിട്ടുണ്ട്.

## കുറിപ്പുകൾ

## അവലംബം

## പുറത്തേയ്ക്കുള്ള കണ്ണികൾ

* Learn Albanian  (Free Grammar-Vocabulary and video lessons)
* Drejtshkrimi i gjuhës shqipe (Orthography of the Albanian Language) 
* Albanian Translation 
* Albanian Language and Literature Portal 
* Learn Albanian Online  (with native tutors)
* Use your Albanian language skills
* Albanian Grammar
* Albanian Dictionary 
* Ethnologue report on Albanian
* Albanian Swadesh list of basic vocabulary words (from Wiktionary's Swadesh-list appendix)
* Albanian basic lexicon at the Global Lexicostatistical Database
* Modern Greek and Albanian with Japanese translation
* The Albanian language – overview( 2009-10-25)
* Thracian the Albanian language 
* Books about Albania and the Albanian people *(scribd.com)* Reference of books (and some journal articles) about Albania and the Albanian people; their history, language, origin, culture, literature, etc. Public domain books, fully accessible online.
* Doctor John Bassett Trumper discussing the classification of Albanian within Indo-European
; Samples of various Albanian dialects
* Scroll down for 3 different Albanian dialects: (Gheg) (Tosk) and (Arbëreshë)
* Albanian (Arvanitika)

; നിഘണ്ടുക്കൾ
* Albanian Online Dictionary (40 000 lemmas)
* English – Albanian / Albanian – English 
* English – Albanian
* New French – Albanian Dictionary 
* French – Albanian Dictionary
* Dictionary on Western Barbarisms and Albanian Responsible Words entry on the National Library of Albania (Hysenbegasi, Arion. Fjalor i barbarizmave perëndimore në gjuhën shqipe dhe fjalëve përgjegjëse shqipe. Ombra GVG, Tirana, 2011)
* English – Albanian Dictionary with big translation memory attached, *glosbe*
; Keyboard layouts
* Prektora 1  ISO-8859-1 standardized layout for Windows XP (Albanian language)

വർഗ്ഗം:ഇന്തോ-യൂറോപ്യൻ ഭാഷകൾ
വർഗ്ഗം:അൽബേനിയൻ ഭാഷ
വർഗ്ഗം:അൽബേനിയയിലെ ഭാഷകൾ
വർഗ്ഗം:ഗ്രീസിലെ ഭാഷകൾ
വർഗ്ഗം:ഇറ്റലിയിലെ ഭാഷകൾ
വർഗ്ഗം:കൊസോവോയിലെ ഭാഷകൾ
വർഗ്ഗം:മൊണ്ടിനെഗ്രോയിലെ ഭാഷകൾ
വർഗ്ഗം:സെർബിയയിലെ ഭാഷകൾ
വർഗ്ഗം:റിപ്പബ്ലിക് ഓഫ് മാസിഡോണിയയിലെ ഭാഷകൾ
വർഗ്ഗം:തുർക്കിയിലെ ഭാഷകൾ
വർഗ്ഗം:ബൾഗേറിയയിലെ ഭാഷകൾ
കോർഫു (നഗരം)

ഗ്രീസിന്റെ ഭാഗമായ അയോണിയൻ ദ്വീപുകളിൽ ഒന്നാണ് **കോർഫു**. ഈ ദ്വീപിലെ ഒരു നഗരവും അറിയപ്പെടുന്നത് **കോർഫു** (ഗ്രീക്: Κέρκυρα - Kérkyra; ഇംഗ്ലീഷ്: **Corfu**(city)) എന്നുതന്നെയാണ്. 2011മുതൽ ഈ പ്രദേശം കോർഫു മുനിസിപ്പാലിറ്റിയുടെ കീഴില്പെടുന്നു. അയോണിയൻ ദ്വീപുകളുടെ തലസ്ഥാനം എന്ന പദവിയും ഈ നഗരം വഹിക്കുന്നുണ്ട്. ഈ നഗരത്തിൽ രണ്ട് കാസിലുകൾ (castles) സ്ഥിതിചെയ്യുന്നതിനാൽ കാസ്ട്രോപോളിസ് ( Kastropolis,Castle City) എന്നും കോർഫു അറിയപ്പെടാറുണ്ട്.

ഇന്ന് ഒരു യുനെസ്കോ ലോകപൈതൃകസ്ഥാനവും, ഗ്രീസിലെ ഒരു പ്രധാന വിനോദസഞ്ചാരകേന്ദ്രവുമാണ് കോർഫു. 2007-ലാണ് കോർഫുവിലെ പുരാതന നഗരപ്രദേശത്തെ യുനെസ്കോ ലോകപൈതൃകപട്ടികയിൽ ഉൾപ്പെടുത്തിയത്.

## അവലംബം

## പുറത്തേക്കുള്ള കണ്ണികൾ
റൈബോഫ്ലേവിൻ

**റൈബോഫ്ലേവിൻ** ജീവകം  B2 എന്നും അറിയപ്പെടുന്നു. ഓറഞ്ച് കലർന്ന മഞ്ഞ നിറമുള്ള, ജലത്തിൽ ലേയമായ, ക്രിസ്റ്റലീയമായ ഘടനയുള്ള ഈ ജീവകം ആരോഗ്യമുള്ള വ്യക്തികൾക്ക് അത്യാവശ്യമാണ്. 1935-ൽ ആണ് റൈബോഫ്ലേവിൻ കണ്ടെത്തിയത്. ലാക്ടോഫ്ലേവിൻ, ഓവോഫ്ലേവിൻ, വൈറ്റമിൻ ജി എന്നീ പേരുകളിലും അറിയപ്പെടുന്നു. ദിനം പ്രതി 1.5 മുതൽ 2.5 mg വരെ റൈബോഫ്ലേവിൻ ഒരാൾക്ക് ആവശ്യമുണ്ട്.

റൈബോഫ്ലെവിന്റെ കുറവ് ആരോഗ്യത്തെ പ്രതികൂലമായി ബാധിക്കുന്നു. വായ, ത്വക്ക്, കണ്ണ് എന്നീ ഭാഗങ്ങളുടെ ആരോഗ്യം നിലനിർത്തുന്നതിന് റൈബോഫ്ലേവിന്ന് പ്രത്യേക പ്രാധാന്യമുണ്ട്. ചുണ്ടുകളിൽ വ്രണങ്ങൾ ഉണ്ടാവുക, നാവിൽ കുമിളകൾ രൂപപ്പെടുക, പ്രകാശത്തിനു നേരെ നോക്കുവാൻ ബുദ്ധിമുട്ടുണ്ടാവുക, കാഴ്ച്ചയ്ക്ക് മങ്ങൽ അനുഭവപ്പെടുക എല്ലാം ജീവകം  B2വിന്റെ അപര്യാപ്തതയുടെ ലക്ഷണങ്ങളാണ്.പാൽ, പഴം, പച്ചക്കറികൾ, ഇലക്കറികൾ , മത്സ്യം, മുട്ട, കരൾ എന്നിവയിൽ റൈബോഫ്ലേവിൻ ധാരാളമായി അടങ്ങിയിരിക്കുന്നു.

## അവലംബം

വർഗ്ഗം:ജീവകങ്ങൾ
വർഗ്ഗം:ബി ജീവകങ്ങൾ
ക്ഷേമേന്ദ്രൻ

പൊതുവർഷം പതിനൊന്നാം നൂറ്റാണ്ടിൽ കാശ്മീരിൽ ജീവിച്ചിരുന്ന കവിയാണ് **ക്ഷേമേന്ദ്രൻ** (990 –1070 CE).  അദ്ദേഹം അഭിനവഗുപ്തന്റെ ശിഷ്യനായിരുന്നു.  സംസ്കൃതസാഹിത്യവുമായി അടിത്തിടപഴകുന്നവർ എക്കാലവും ഓർമ്മിക്കുന്ന ഒരു പേരാണ് ക്ഷേമേന്ദ്രന്റേത്.
## കൃതികൾ
### കാവ്യലക്ഷണഗ്രന്ഥങ്ങൾ
*കവികണ്ഠാഭരണം
*സുവൃത്തതിലകം
*ഔചിത്യവിചാരം
### കാവ്യങ്ങൾ
*ഭാരതമഞ്ജരി
*രാമായണമഞ്ജരി
*ബൃഹൽകഥാമഞ്ജരി
*ചതുർവർഗ സംഗ്രഹം
*കലാവിലാസം
*ദർപ്പദളനം
*സമയമാതൃക
*സേവ്യസേവകോപദേശം
*ചാരുചര്യ
*ദശാവതാരചരിതം
*ബോധിസത്വാപദാനകല്പലത

## അവലംബം

വർഗ്ഗം:സംസ്കൃത കവികൾ
വർഗ്ഗം:കശ്മീരി എഴുത്തുകാർ
ഫോളിക് ആസിഡ്

**ഫോളിക് ആസിഡ്** ജീവകം B9 എന്നാണ് അറിയപ്പെടുന്നത്. ഫൊളാസിൻ, ടീരോയിൽ, ഗ്ലൂട്ടാമിക് ആസിഡ്, എന്നീ പേരുകളിലും ചിലപ്പോൾ തിരിച്ചറിയപ്പെടുന്നു. മഞ്ഞനിറമുള്ള പ്രത്യേക രുചിയില്ലാത്ത ഒരു പദാർത്ഥമാണിത്. സ്ഥിരത കുറഞ്ഞ  സംയുക്തമാണ്. വളരെ കുറച്ച് മാത്രമേ ജലത്തിൽ ലയിക്കുകയുള്ളൂ. ആസിഡിലും ബേസിലും വിഘടിച്ചു പോകും. സൂര്യപ്രകാശം, ഓക്സീകരണ നിരോക്സീകരണ പ്രവർത്തനങ്ങൾ എന്നിവയും ഫോളിക് ആസിഡ് വിഘടിക്കാൻ കാരണമാക്കും.

ഫോളിക് ആസിഡിന്റെ മുഖ്യധർമം ന്യൂക്ലിക് ആസിഡിന്റെ നിർമ്മാണത്തെയും RBC യുടെ വളർച്ചയെയും സഹായിക്കുക എന്നതാണ്.

## References

## External links
* 

;Biochemistry links
*Folate biosynthesis (early stages)
*Folate biosynthesis (later stages)
*Folate coenzymes
*C<sub>1</sub> metabolism with folate
*Formylation, hydroxymethylation and methylation using folate

വർഗ്ഗം:ബി ജീവകങ്ങൾ
മഞ്ജു റെജി

ലഘുചിത്രം|മഞ്ജു റെജി, കാളിദാസ കലാ കേന്ദ്രത്തിന്റെ മാക്ബെത്ത് നാടകത്തിൽ
ഒരു മലയാള നാടക അഭിനേത്രിയാണ് **മഞ്ജു റെജി**. 2013 ലെ രണ്ടാമത്തെ മികച്ച നടിക്കുള്ള കേരള സംഗീത നാടക അക്കാദമിയുടെ സംസ്ഥാന പുരസ്കാരം ഡോ. അറ്റ് സൂപ്പർ സ്‌പെഷ്യാലിറ്റി എന്ന നാടകത്തിലെ അഭിനയത്തിനു ലഭിച്ചിട്ടുണ്ട്. 
## അഭിനയിച്ച നാടകങ്ങൾ
*ഡോക്ടർ അറ്റ് സൂപ്പർ സ്‌പെഷ്യാലിറ്റി 
*മാക്ബെത്ത്
## പുരസ്കാരങ്ങൾ
*കേരള സംഗീത നാടക അക്കാദമിയുടെ രണ്ടാമത്തെ മികച്ച നടിക്കുള്ള സംസ്ഥാന പുരസ്കാരം
*കാമ്പിശ്ശേരി സ്മാരക നാടകമത്സരത്തിൽ മികച്ച നടി
## അവലംബം


വർഗ്ഗം:മലയാളനാടകനടിമാർ
സൈനാക്കോബാലമൈൻ

**സൈനാക്കോബാലമൈൻ** ജീവകം **B12** എന്നാണ് സാധാരണയായി അറിയപ്പെടുന്നത്. കടും ചുവപ്പ് നിറമുള്ള ക്രിസ്റ്റലൈൻ ഘടനയോടു കൂടിയ ജലത്തിൽ ലേയമായ ജീവകമാണിത്. 1948ലാണ് സൈനാക്കോബാലമൈൻ കണ്ടെത്തിയത്. പാൽ,ഇറച്ചി, മുട്ട,മത്സ്യം തുടങ്ങിയ ഭക്ഷ്യവസ്തുക്കൾ ജീവകം **B12** വിന്റെ പ്രധാന ഉറവിടങ്ങളാണ്. മനുഷ്യന്റെ കുടലിൽ ജീവിക്കുന്ന  ബാക്റ്റീരിയകൾ സൈനാക്കോബാലമൈൻ നിർമ്മിക്കുന്നതിനും ആഗിരണം ചെയ്യുന്നതിനും ശരീരത്തെ സഹായിക്കുന്നു.

DNA നിർമ്മാണത്തെ സഹായിക്കുക,മാംസ്യസംശ്ലേഷണത്തെ സഹായിക്കുക, മൈലിനുറയുടെ നിർമ്മാണത്തിനാവശ്യമായ മയലിൻ ഉത്പാദനത്തെ സഹായിക്കുക, ചുവന്ന രക്തകോശങ്ങളുടെ വളർച്ചയെ സഹായിക്കുക എന്നിങങനെ ഒരു പാടു ശാരീരികപ്രവർത്തനങ്ങൾക്ക് ജീവകം **B12** അത്ത്യാവശ്യമാണ്. അതുകൊണ്ട് തന്നെ ഇതിന്റെ അപര്യാപ്തത ശരീരത്തെ ദോശകരമായൈ ബാധിക്കും. നാവിന്റെ അരികുകളും അഗ്രവും കൂടുതൽ മൃദുവാകുക,തുടർന്ന് വ്രണങ്ങൾ ഉണ്ടാവുക,ചുവന്ന രക്തകോശങ്ങളുടെ എണ്ണത്തിൽ കുറവുണ്ടാകുന്നതുമൂലമുള്ള വിളർച്ച, ശരീരത്തിന്റെ സംവേദനക്ഷമത കുറയുക, രക്തത്തിൽ ഗ്ലൂക്കോസിന്റെ അളവു കൂടുക തുടങ്ങിയ ലക്ഷണങ്ങൾ ജീവകം **B12**ന്റെ കുറവുമൂലമുണ്ടാകുന്ന ചില ശാരീരിക പ്രശ്നങ്ങളാണ്.  

വർഗ്ഗം:ബി ജീവകങ്ങൾ
കേദാരഭട്ടൻ

സംസ്കൃതഛന്ദശ്ശാസ്ത്രത്തിന്റെ അടിസ്ഥാനഗ്രന്ധമായി കരുതപ്പെടുന്ന വൃത്തരത്നാകരം എന്ന കൃതിയുടെ കർത്താവാണ് **കേദാരഭട്ടൻ**. സംസ്കൃതവൃത്തങ്ങളുടെ ലക്ഷണങ്ങൾ അതേ വൃത്തങ്ങളിൽത്തന്നെ രേഖപ്പെടുത്തിയ കൃതിയാണ് വൃത്തരത്നാകരം. എന്നാൽ ഛന്ദശ്ശാസുകളെയും വൃത്തങ്ങളെയും ശാസ്ത്രീയമായി നിവചിക്കുന്ന ആദ്യത്തെ സംസ്കൃതഗ്രന്ഥം ഭരതമുനിയുടെ നാട്യശാസ്ത്രമാണ്.

വർഗ്ഗം:കാവ്യശാസ്ത്രം
വർഗ്ഗം:സംസ്കൃത സാഹിത്യകാരന്മാർ
ലായനി

രസതന്ത്രത്തിൽ, രണ്ടോ അതിലധികമോ ഘടകപദാർത്ഥങ്ങൾ ചേർന്നുണ്ടാകുന്ന ഒരു ഏകാത്മക മിശ്രിതമാണ് **ലായനി (Solution)**. ലായനി ഖരമോ,വാതകമോ,ദ്രാവകമോ ആവാം. വെങ്കലവും, ഓടും ഖരലായനിക്ക് ഉദാഹരണമാണ്. വായു പലവാതകങ്ങളുടെ ഒരു ലായനിയാണ്. 

ഒരു ലായനിക്ക് ലീനം, ലായകം എന്നീ രണ്ട് ഘടകങ്ങളുണ്ട്. ലയിക്കുന്ന ഘടകത്തെ **ലീനം** എന്നും ലയിച്ചു ചേരുന്ന ഘടകത്തെ **ലായകം** എന്നും പറയുന്നു. ഉദാഹരണത്തിന് ഉപ്പുലായനിയിൽ ഉപ്പ് ലീനവും ജലം ലായകവുമാണ്. ഏതൊരു ലായകത്തിനും അതിൽ ലയിപ്പിക്കാവുന്ന ലീനത്തിന് ഒരു പരിമിതിയുണ്ട്. അതിൽക്കൂടുതൽ ആയാൽ ലീനം ലയിക്കാതെ ലായകത്തിൽ കിടക്കുന്നു. അത്തരത്തിലുള്ള ലായനിയാണ് **[[Saturated solution|പൂരിതലായനി]]**. ഒരു പ്രത്യേകതാപനിലയിലെ പൂരിതലായനിയിലെ ലീനത്തിന്റെ അളവാണ് ആ താപനിലയിലെ അതിന്റെ **[[Solubility|സൊല്യൂബിലിറ്റി]]** അഥവാ ഒരു നിശ്ചിതതാപനിലയിൽ 100ഗ്രാം ജലത്തിനെ പൂരിതമാക്കാൻ ആവശ്യമായ ലീനത്തിന്റെ അളവിനെ സൊല്യൂബിലിറ്റി എന്നു വിളിക്കുന്നു.

## ലായനിയുടെ സവിശേഷതകൾ
* ഒരു ഏകാത്മക മിശ്രിതമാണ്.
* ലീനത്തിലെ തന്മാത്രകളെ നഗ്നനേത്രങ്ങൾ കൊണ്ട് നിരീക്ഷിക്കുവാൻ കഴിയുകയില്ല.
* ലായനി പെട്ടെന്ന് അസ്ഥിരമാവില്ല.
* ലീനത്തെ ലായനിയിൽ നിന്നും സാധാരണ അരിപ്പ ഉപയോഗിച്ച് അരിച്ചെടുക്കാൻ കഴിയുകയില്ല.

വർഗ്ഗം:രസതന്ത്രം
വർഗ്ഗം:ലായനികൾ
ആന്ദ്രെ വില്ലാ ബോവാസ്

പോർചുഗീസുകാരനായ ഫുട്ബോൾ മാനേജറാണ് **ലൂയിസ് ആന്ദ്രെ പിന കബ്രാൾ വില്ലാ ബോവാസ്** എന്ന **ആന്ദ്രെ വില്ലാ ബോവാസ്** നിലവിൽ ഇംഗ്ലീഷ് പ്രീമിയർ ലീഗ് ക്ലബായ ടോട്ടൻഹാം ഹോട്ട്സ്പറിന്റെ മാനേജറാണ് . **എ.വി.ബി** എന്ന ചുരുക്ക പേരിൽ അറിയപ്പെടുന്ന അദ്ദേഹം മുൻപു  ഇംഗ്ലീഷ് പ്രീമിയർ ലീഗ് ക്ലബായ ചെൽസി , പോർചുഗീസ് ക്ലബുകളായ എഫ്.സി. പോർട്ടോ , അകാദമിക്ക എന്നിവയുടെ പരിശീലകനായിരുന്നു .

## അവലംബം
വർഗ്ഗം:ഫുട്ബോൾ മാനേജർമാർ
മിശ്രിതം

ഖരമോ ദ്രാവകമോ വാതകമോ ആയ രണ്ട് ഘടക പദാർത്ഥങ്ങൾ കൂടിച്ചേർന്നുണ്ടാകുന്നവയാണ് **മിശ്രിതങ്ങൾ**.  ഈ ഘടകപദാർത്ഥങ്ങളെ ഫേസുകൾ എന്നു വിളിക്കുന്നു. ഒരു മിശ്രിതത്തിൽ കുറഞ്ഞത് രണ്ട് ഫേസുകൾ ഉണ്ടാകും. കാഴ്ചയിൽത്തന്നെ രണ്ടുഘടകങ്ങളെയും തിരിച്ചറിയാൻ സാധിക്കും. അതുകൊണ്ട് അവയെ ഹെറ്റെറോജീനസ് മിശ്രിതം എന്നു പറയുന്നു. മിശ്രിതങ്ങളിലെ ഘടകപദാർത്ഥങ്ങളെ എളുപ്പത്തിൽ വേർതിരിക്കാൻ കഴിയുന്നതാണ്. അവ ലായനികളിലേതു പോലെ രാസമാറ്റത്തിന് വിധേയമാകുകയോ, ഒരു ഏകാത്മകപദാർത്ഥമായി മാറുകയോ ചെയ്യുന്നില്ല. 

വർഗ്ഗം:രസതന്ത്രം
ഫുത്താബാസോറസ്

പ്ലിസിയോസൗർ ജെനുസിൽ പെട്ട ഒരു സമുദ്ര ഉരഗമാണ് **ഫുത്താബാസോറസ്**. അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഇവയുടെ ഫോസ്സിൽ കണ്ടു കിട്ടിയിട്ടുള്ളത് ജപ്പാനിലെ ഫുക്കുഷിമയിൽ നിന്നുമാണ്. 2006ൽ ആണ് ഇവയുടെ വർഗ്ഗീകരണം നടന്നത്. ഒരേ ഒരു അപൂർണമായ ഫോസ്സിൽ മാത്രമേ ഇതുവരെ കണ്ടെത്തിയിട്ടുള്ളത്, ഹോലോ ടൈപ്പ് നമ്പർ NSM PV15025.

## ശരീര ഘടന
മറ്റ് പ്ലിസിയോസൗർ ജെനുസിൽ പെട്ട ഉരഗങ്ങളെ പോലെ തന്നെ ഇവയ്ക്കും കുറുകിയ വാല് , ഉരുണ്ട ശരീര പ്രകൃതി , നാല് തുഴകൾ , നീണ്ട കഴുത്ത് എന്നിവ ഉണ്ടായിരുന്നു ഏകദേശം 7 മീറ്റർ നീളവും , 3 മുതൽ 4 ടൺ ഭാരവും ഉണ്ടായിരുന്നു ഇവയ്ക്ക്

## അവലംബം
* T. Sato, Y. Hasegawa, and M. Manabe. 2006. A new elasmosaurid plesiosaur from the Upper Cretaceous of Fukushima, Japan. Palaeontology 49(3):467-484

വർഗ്ഗം:ഉരഗങ്ങൾ
വർഗ്ഗം:പുരാതനജീവികൾ
വർഗ്ഗം:പ്ലിസിയോസോറിയാ
വികടകവി

ഹരിഹരന്റെ സംവിധാനത്തിൽ പ്രേംനസീർ, മാധവി, മമ്മൂട്ടി, വനിത എന്നിവർ പ്രധാനവേഷങ്ങളിൽ അഭിനയിച്ച് 1984 ജനുവരി 12നു പ്രദർശനത്തിനത്തിനെത്തിയ ഒരു മലയാളചലച്ചിത്രമാണ് ***വികടകവി***. ഐശ്വര്യധാരയുടെ ബാനറിൽ പി.സി. ജോർജ്ജ് നിർമ്മിച്ച ഈ ചിത്രത്തിന്റെ കഥയും തിരക്കഥയും സംഭാഷണവും രചിച്ചത് ഡോ. ബാലകൃഷ്ണൻ ആണ്.പി. ഭാസ്കരൻ എഴുതിയ വരികൾക്ക് ദേവരാജൻ ഈണമിട്ടു 

## താരനിര
{| class="wikitable"
|-
! ക്ര.നം. !! താരം !!വേഷം
|-
| 1 || പ്രേംനസീർ||(ശിവശങ്കരനുണ്ണി)ശങ്കുണ്ണി
|-
|2  || മമ്മൂട്ടി||ഉസ്മാൻ
|-
| 3 || മാധവി||ശാന്തി (റിപ്പോർട്ടർ)
|-
|4  || സ്വപ്ന||സുധ
|-
|5  || വനിത കൃഷ്ണചന്ദ്രൻ||നബീസ
|-
| 6 || രാജ്കുമാർ||ശശി
|-
| 7 || കുതിരവട്ടം പപ്പു||അദ്രുമാൻ
|-
|8 || ബഹദൂർ||അവറാൻ
|-
| 9 || സുകുമാരി||അവറാന്റെ ബീഡർ
|-
| 10 ||വിൻസന്റ്||പോലീസ് ഇൻസ്പെക്ടർ
|-
| 11 || ടി ജി രവി||കൃഷ്ണൻ കുട്ടി (കെ.കെ നായർ)
|-
|12  || ജനാർദ്ദനൻ||കള്ളക്കടത്ത്കാരൻ
|-
| 13 || ലളിതശ്രീ||ലളിത
|-
| 14 || സാധന||ക്ലബ് സെക്രട്ടറി
|-
|15  || പി.കെ. രാധാദേവി||ശാന്തിയുടെ അമ്മ
|-
| 16 || ആറന്മുള പൊന്നമ്മ||ശംകുണ്ണിയുടെ അമ്മ
|-
| 17 || കെ. എ. വാസുദേവൻ||
|-
| 16 || പട്ടം സദൻ||ലോഹിതാക്ഷൻ
|-

## പാട്ടരങ്ങ്
*വരികൾ:പി. ഭാസ്കരൻ
*ഈണം:  ദേവരാജൻ

## അവലംബം


## പുറംകണ്ണികൾ
*   
*    
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:പി. ഭാസ്കരന്റെ ഗാനങ്ങൾ

വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ

വർഗ്ഗം:ഡോ.ബാലകൃഷ്ണൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:മമ്മുട്ടി -മാധവി ജോഡി
വർഗ്ഗം:ചക്രപാണി ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഭാസ്കരൻ- ദേവരാജൻ ഗാനങ്ങൾ
വർഗ്ഗം:ഹരിഹരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഡോ.ബാലകൃഷ്ണൻ നിർമ്മിച്ച ചലച്ചിത്രങ്ങൾ
വർഗ്ഗം:വിപിൻദാസ് ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
ഫുത്താബാസോറസ് (ദിനോസർ)

അന്ത്യ ക്രിറ്റേഷ്യസ് കാലത്ത് ജീവിച്ചിരുന്നു എന്ന് കരുതുന്ന ഒരു  തെറാപ്പോഡ ദിനോസറിന്റെ ഫോസ്സിൽ ആണ്  .  ഈ പേരിൽ ഇപ്പോൾ ഒരു സമുദ്ര ഉരഗത്തെ വർഗീകരിച്ചു കഴിഞ്ഞത് കാരണം ഈ പേര് നോമെൻ ന്യൂഡേം ആയി കരുതുന്നു.  വർഗ്ഗീകരണവും ശാസ്ത്രിയമായ പേരും ഇത് വരെ കൊടുത്തിട്ടില്ല . ഇവയുടെ വർഗീകരണത്തിന്റെ സമയത്ത് ഇനി പുതിയ പേര് വരുന്നത് വരെ ഈ പേരിൽ അറിയപെടും , ജപ്പാനിൽ നിന്നും ആണ് ഫോസ്സിൽ കണ്ടു കിട്ടിയിടുള്ളത് ,കുടുതൽ വിവരങ്ങൾ ഒന്നും തന്നെ ഇപ്പോൾ ലഭ്യമല്ല.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
പെരുഞ്ചെല്ലൂർ ചെപ്പേട്

കേരളത്തിലെ തളിപ്പറമ്പിലുള്ള പഴയ ഒരു ബ്രാഹ്മണസങ്കേതത്തെക്കുറിച്ച് പന്ത്രണ്ടാം നൂറ്റാണ്ടിൽ എഴുതപ്പെട്ട ചെമ്പ് തകിട് രേഖയാണ് **പെരുഞ്ചെല്ലൂർ ചെപ്പേട്**. കൊല്ലവർഷം 321 കന്നിമാസം 21 (1145 സപ്റ്റംബർ) എന്ന് കാലഗണന നടത്തിയിട്ടുണ്ട്.  ചിറയ്ക്കൽ ടി. ബാലകൃഷ്ണൻ നായർ, ഡോ.കേശവൻ വെളുത്താട്ട്‌, തഞ്ചാവൂർ സർവകലാശാലാ പണ്ഡിതൻ വൈ. സുബരായലു തുടങ്ങിയ ചരിത്രകാരന്മാരും ഭാഷാപണ്ഡിതരും പെരിഞ്ചല്ലൂർ ചേപ്പേടിനെക്കുറിച്ച് പഠനം നടത്തിയിട്ടുണ്ട്.

ഈ രേഖ, രാഘവവാര്യരുടെ സഹായത്തോടെ ഡോ.കേശവൻ വെളുത്താട്ട്‌ 1976-ൽ വായിച്ചിരുന്നു. 1978 ൽ പ്രസിദ്ധീകരിച്ച ‘കേരളത്തിലെ ബ്രാഹ്മണസങ്കേതങ്ങൾ‘ എന്ന പുസ്തകത്തിലും ഇതിനെക്കുറിച്ച് പരാമർശമുണ്ട്. കേരളത്തിലെ ആദ്യകാല ബ്രാഹ്മണ അധിനിവേശങ്ങളിൽ പ്രധാനമാണ് പെരിഞ്ചല്ലൂർ എന്ന തളിപ്പറമ്പിലേത്. തളിപ്പറമ്പ് രാജരാജേശ്വരക്ഷേത്രം, തൃച്ചംബരം ശ്രീകൃഷ്ണ ക്ഷേത്രം എന്നീ ക്ഷേത്ര സങ്കേതങ്ങളുമായി ബന്ധപ്പെട്ടുകിടക്കുന്ന ബ്രാഹ്മണ അധിവാസകേന്ദ്രമാണ് പെരിഞ്ചല്ലൂർ. രേഖകൾ ലഭ്യമായിട്ടുള്ള ആദ്യത്തെ ബ്രാഹ്മണ അധിവാസ കേന്ദ്രംകൂടിയാണിത്.

## ലിഖിതം
കേരളത്തിൽ നിന്നും കണ്ടെടുത്തതിൽ ഏറ്റവും പഴയ ലിഖിതമായ എ.ഡി 831-ലെ വാഴപ്പള്ളി ശാസനവുമായി നിരവധി വ്യത്യാസങ്ങൾ ഇതിൽ ഉണ്ടായിട്ടുണ്ട്. രണ്ടു വശവും എഴുതപ്പെട്ടിട്ടുള്ള ഈ ചെമ്പു തകിടിനു പന്ത്രണ്ടാം നൂറ്റാണ്ടിലെ വട്ടെഴുത്തിന്റെ സ്വഭാവമാണ് ലിപിക്ക്. താലവ്യാദേശം, ഐകാരലോപം, അനുനാസികാതിപ്രസം എന്നിവയുണ്ട്. പുരുഷഭേദനിരാസം ഇല്ല. അന്നത്തെ രാജാവായ കോലത്തിരിയും പെരുഞ്ചെല്ലൂരിലെ രണ്ടു ബ്രാഹ്മണസഭകളും ചേർന്ന് ഒരു സ്വകാര്യ ജന്മിയായ 'പുകൾമലൈച്ചേരി ചുവരൻ തേവനു' 707 ആനയച്ചുകൾ പലിശയ്ക്ക് കൊടുക്കുന്നതാണ് പ്രതിപാദ്യ വിഷയം. ഒന്നാം ചേരന്മാരുടെ കാലശേഷം കേരളത്തിൽ പ്രചാരമുണ്ടായിരുന്ന നാണയമാണ് ആനയച്ച്. ആനയച്ചിനെപ്പറ്റി പറയുന്ന ലഭ്യമായതിൽ ഏറ്റവും പഴയ പ്രാമാണിക രേഖ കൂടിയാണിത്. 707 ആനയച്ചുകൾക്ക് പണയമായി 100 പൊതി കൃഷിഭൂമിയാണ് ഈടുനൽകുന്നത്. ഒരു പൊതി ഭൂമി പത്തു പറക്കു തുല്യമാണ്. കൃഷിഭൂമി പണയം വെക്കുമ്പോൾ അവിടെ പണി ചെയ്തിരുന്നവരും കൂടെ പണയമാകുന്ന പതിവുണ്ടായിരുന്നെന്നും ഈ ചെപ്പേടിൽനിന്ന് വ്യക്തമാകുന്നുണ്ട്. ഇതുകൂടാതെ പലിശ നിരക്കിനെക്കുറിച്ചും രേഖയിൽ സൂചനയുണ്ട്. 

## ഇന്ന്
1976-ൽ കോഴിക്കോട് സർവ്വകലാശാല ചരിത്ര വിഭാഗത്തിനു ഭാഷാ ഗവേഷകനായ ചിറയ്ക്കൽ ടി. ബാലകൃഷ്ണൻ നായർ തന്റെ കൈവശം ഉണ്ടായിരുന്ന ഈ ചേപ്പേട് സംഭാവന ചെയ്താതായിരുന്നു. അവിടെ സൂക്ഷിച്ചിരുന്ന ചേപ്പേട് കാണാതായി, പിന്നീട് ഈ ചേപ്പേട് ബ്രിട്ടീഷ് ലൈബ്രറി (ലണ്ടൻ)-ൽ കണ്ടെത്തി.

## അവലംബം

വർഗ്ഗം:കേരളത്തിലെ ചെപ്പേടുകൾ
പാരമ്പര്യരോഗങ്ങൾ

ജനിതക വൈകല്യങ്ങൾ മൂലമുണ്ടാകുന്ന രോഗങ്ങളാണ് **ജനിതകരോഗങ്ങൾ** അഥവാ **പാരമ്പര്യരോഗങ്ങൾ**. ചില ജനിതകരോഗങ്ങൾ രക്ഷിതാക്കളിൽ നിന്നും കുട്ടികളിലേക്ക് പാരമ്പര്യമായി പകർന്നു കിട്ടുന്നവയാണ്. വേറെചിലവ പുതിയ മ്യൂട്ടേഷൻ വഴിയോ,DNAയിൽ വരുന്ന മാറ്റങ്ങൾ വഴിയോ സംഭവിക്കുന്നതാണ്. ഈ മ്യൂട്ടേഷനുകൾ ചിലപ്പോൾ അടുത്ത തലമുറകളിലേക്കും കൈമാറ്റം ചെയ്തേക്കാം. ഉദാ :-  ഹീമോഫീലിയ മുതലായ രോഗങ്ങൽ. 

വർഗ്ഗം:ജനിതക രോഗങ്ങൾ
ദേവലോകം (ചലച്ചിത്രം)

എം.ടി. വാസുദേവൻ നായർ കഥയും തിരക്കഥയും സംഭാഷണവുമെഴുതി സംവിധാനം ചെയ്ത മലയാളചലച്ചിത്രമാണ് **ദേവലോകം** മമ്മൂട്ടി പ്രധാന വേഷത്തിൽ അഭിനയിച്ച ആദ്യത്തെ ചലച്ചിത്രമായിരുന്നു 'ദേവലോകം'.

## അവലംബം


വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ
കാലാൾപ്പട

ശത്രുവുമായി നേർക്കുനേർ യുദ്ധം ചെയ്യുന്നതിന് പ്രത്യേകമായി പരിശീലനം സിദ്ധിച്ച പട്ടാളക്കാരുടെ വിഭാഗത്തെ കരസേനയിൽ **കാലാൾപ്പട** എന്നുപറയുന്നു.  യുദ്ധമുന്നണിയിൽ നിന്നുണ്ടാകുന്ന എല്ലാവിധ പ്രഹരങ്ങളും ഏറ്റുവാങ്ങേണ്ടതുമൂലം ഇവർക്ക് കനത്ത ആൾനാശം ഉണ്ടാകാനും സാധ്യതയുണ്ട്.  ഏറ്റവും പഴക്കം ചെന്ന കരസേനാഘടകമാണ് കാലാൾപ്പട.  ആധുനിക കരസേനയുടെ നട്ടെല്ലാണ് കാലാൾപ്പട എന്നു പറയാം.  തുടർച്ചയായ പരിശീലനം സേനാഗങ്ങളെ കൂടുതൽ ശക്തരും എന്തും താങ്ങാനുള്ള കഴിവുള്ളവരും ആക്കിതീർകുന്നു.         

കാലാൾപ്പടയിലെ ജവാന്മാരെ അവർചെയ്യുന്ന പ്രവർത്തിക്കനുസരിച്ച് ഇപ്രകാരം തരംതിരിച്ചിരിക്കുന്നു:-
*കാവലറി - കുതിരപ്പുറത്തേറി യുദ്ധം ചെയ്യുന്നവർ.
*ആർമ്ഡ് കാവലറി - ടാങ്ക് ഉപയോഗിച്ചു യുദ്ധം ചെയ്യുന്നവർ.
*ആർട്ടിലറി - ഹെവി ലോങ്ങ്റേഞ്ച് തോക്കുകൾ ഉപയോഗിച്ചു യുധംചെയ്യുന്നവർ
*ടെക്നിഷൻസ് - ആർമറർ, സിഗ്നലർ, മെഡിക്കൽ.                    

## ചരിത്രം

16-ആം നൂറ്റാണ്ടിൽ (1570) ഇംഗ്ലീഷിൽ കാലാൾപ്പടയെ നിർവചിച്ചിരുന്നത് ഇപ്രകാരമാണ്.  ഒരു പടയാളിയെന്നാൽ യുദ്ധമുഖത്തേക്കു നടന്നടുക്കുകയും യുദ്ധം ചെയ്യുകയും ശത്രുവിനെ തോൽപ്പിക്കുകയും യുദ്ധഭൂമിയിൽ ആധിപത്യം ഉറപ്പിക്കുകയും ചെയ്യുന്നവനാണ്.  

## യുദ്ധത്തിൽ കാലാൾപ്പടയുടെ പങ്ക്

യുദ്ധത്തിന്റെ അവിഭാജ്യ ഘടകമായ കാലാൾപ്പടയുടെ പങ്ക് വളരെ പ്രധാനപ്പെട്ടതും ഒഴിച്ചുകൂടാൻ പടില്ലാത്തതുമാകുന്നു.  ശത്രുസൈന്യത്തിനു നേരേ യുദ്ധംചെയ്തു മുന്നേറുക, ശത്രുവിനെ തോക്ക്, പിസ്റ്റൾ, മെഷീൻഗൺ, ബയണറ്റ് മുതലായവ ഉപയോഗിച്ച് വകവരുത്തുക അങ്ങനെ ശത്രുവിനെ പരാജയപ്പെടുത്തി വിജയം ഉറപ്പിക്കുക എന്നിവയാണവ.  

## അവലംബം
 

വർഗ്ഗം:സൈനികർ
വർഗ്ഗം:സൈനികം
വനദുർഗ്ഗ

ആദികാലത്ത് വനവാസികളായ ദ്രാവിഡരുടെയും പിന്നീട് ശാക്തേയരുടെയും ഒടുവിൽ  ഹൈന്ദവരുടെയും ആരാധനാ മൂർത്തിയായിത്തീർന്ന ഭഗവതിയാണ് **വനദുർഗ്ഗ**. ഇത് വനശൈലാദ്രിവാസിയായ ആദിപരാശക്തി ആണെന്നാണ് സങ്കല്പം. വിധിപ്രകാരം ഭഗവതിയെ ഭജിച്ചാൽ ദുഃഖങ്ങൾ അകന്ന് നന്മ വരുമെന്ന് വിശ്വസിക്കപ്പെടുന്നു. കഠിനമായ ഗ്രഹദോഷങ്ങൾ, ശത്രു ദോഷങ്ങൾ, ഘോരമായ ഭൂത പ്രേത കൃത്യ ദോഷങ്ങൾ പോലും ദേവിയുടെ അനുഗ്രഹത്താൽ അകലുന്നതാണ്.

ശ്രീ പാർവ്വതിയുടെ ഒരു ഭാവമാണ് വനദുർഗ്ഗ. പരമശിവനെ പതി ആയി ലഭിക്കാൻ പാർവതീദേവി വെയിലും മഴയും മഞ്ഞും ഏറ്റു വനത്തിൽ തപസ്സു ചെയ്തു മാത്രമല്ല പഞ്ചഭൂതങ്ങളെ ( ആകാശം,  വായു, അഗ്നി, ജലം, പൃഥ്വി ) തന്നിലേക്ക് അവാഹിക്കുകയും ചെയ്തു. അതിനാൽ പരാശക്തിയെ വനദുർഗ്ഗ ഭാവത്തിൽ ആരാധിക്കുന്നു. പല വനദുർഗ ക്ഷേത്രങ്ങളിലും ഭഗവതിയുടെ ശ്രീകോവിലിന് മേൽക്കൂര ഉണ്ടാവാറില്ല. വെയിലും മഴയും മഞ്ഞും തുടങ്ങിയ പ്രകൃതി പ്രതിഭാസങ്ങൾ നേരിട്ട് പ്രതിഷ്ഠയിലേക്ക് ലഭിക്കാൻ വേണ്ടി ആണിതെന്ന് കരുതപ്പെടുന്നു. ചില  കാവുകളിലും ഇത്തരം പ്രതിഷ്ഠ കാണാം. പ്രാചീന കാലത്ത് ഊർവ്വരതാപൂജയുടെ ഭാഗമായും വനദുർഗയെ ആരാധിച്ചിരുന്നു. പ്രകൃതീമാതാവായും വനദുർഗയെ കണക്കാക്കിയിരുന്നു.     

വർഗ്ഗം:ഹൈന്ദവദൈവങ്ങൾ
മീസ്ട്രാസ്

ഗ്രീസിലെ ലാക്കോണിയയിലുള്ള ഒരു പട്ടണമാണ് **മീസ്ട്രാസ്**.  ടേഗെറ്റസ് മലകളിൽ സ്ഥിതിചെയ്യുന്ന ഈ പട്ടണം, 14,15 നൂറ്റാണ്ടുകളിൽ ബൈസന്റൈൻ സാമ്രാജ്യത്തിലെ ഒരു പ്രധാന പട്ടണമായിരുന്നു.  ഇതായിരുന്നു മീസ്ട്രാസിന്റെ സുവർണ്ണ നാളുകൾ. ഓട്ടോമാൻ സാമ്രാജ്യത്തിന്റെ കീഴിലും മിസ്സ്ട്രാസിൽ ജനവാസം ഉണ്ടായിരുന്നു. 1830കളിൽ ഈ നഗരത്തിന്റെ പ്രൌഡി ക്ഷയിക്കുകയും, ഇവിടെനിന്നും ഏകദേശം 8കി.മീ കിഴക്കുമാറി സ്പാർട്ടി എന്ന ഒരു പുതിയ നഗരം നിർമ്മിക്കപ്പെടുകയും ചെയ്തു.

## അവലംബം

## പുറത്തേക്കുള്ള കണ്ണികൾ

*GTP - Monastery in Mystras
*GTP - Mystras
*GTP - Municipality of Mystras
*
ഫിങ്ക്ബൈനർ ടെസ്റ്റ്

പത്രലേഖകർ തങ്ങളുടെ ലേഖനങ്ങളിൽ ശാസ്ത്രമേഖലയിൽ പ്രവർത്തിക്കുന്ന സ്ത്രീകളോട് ലിംഗവിവേചനം കാണിക്കുന്നുണ്ടോ എന്ന് പരിശോധിക്കാനും ഇത്തരം വിവേചനം ഒഴിവാക്കാൻ സഹായിക്കുന്നതിനുമായി ക്രിസ്റ്റി ആഷ്വാൻഡൻ തക്കാറാക്കിയ ചെക്ക് ലിസ്റ്റ് ആണ് **ഫിങ്ക്ബൈനർ ടെസ്റ്റ്** എന്നറിയപ്പെടുന്നത്. ഈ ടെസ്റ്റിൽ വിജയിക്കണമെങ്കിൽ ഒരു ശാസ്ത്രജ്ഞയെപ്പറ്റിയ ലേഖനങ്ങളിൽ താഴെപ്പറയുന്ന വിവരങ്ങൾ ഉണ്ടാകാൻ പാടില്ല:
*ഇത് ഒരു സ്ത്രീയാണ് എന്ന വസ്തുത
*ശാസ്ത്രജ്ഞയുടെ ഭർത്താവിന്റെ തൊഴിൽ
*കുട്ടികളെ നോക്കാനായി ശാസ്ത്രജ്ഞ ചെയ്തിട്ടുള്ള ഏർപ്പാടുകൾ
*തനിക്കു കീഴിലുള്ളവരെ ശാസ്ത്രജ്ഞ എങ്ങനെ വളർത്തിക്കൊണ്ടുവരുന്നു എന്നത്
*തന്റെ മേഖലയിലെ മത്സരം കാരണം അവർ പകച്ചുപോയതുസംബന്ധിച്ച വിശദാംശങ്ങൾ
*മറ്റു സ്തീകൾക്ക് ഈ ശാസ്ത്രജ്ഞ ഒരു മാതൃകയാണെന്ന പ്രസ്താവന
*ഇവർ ഒരു സംഗതി ചെയ്ത "ആദ്യത്തെ സ്ത്രീയാണ്" എന്ന പ്രസ്താവന

2013 മാർച്ച് 5-ന് ഡബിൾ എക്സ് സയൻസ് എന്ന ഓൺലൈൻ ശാസ്ത്രമാസികയിൽ പ്രസിദ്ധീകരിച്ച പ്രബന്ധത്തിലാണ് ആഷ്വാൻഡൻ ഈ ടെസ്റ്റ് മുന്നോട്ടുവച്ചത്.  ശാസ്ത്രജ്ഞകൾക്ക് ലഭിക്കുന്ന തരക്ക്മ് മാദ്ധ്യമശ്രദ്ധയ്ക്കുള്ള ഒരു പ്രതികരണം എന്ന നിലയിലാണ് ആഷ്വാൻഡൻ ഈ ടെസ്റ്റ് രൂപീകരിച്ചത്:
:"മാദ്ധ്യമങ്ങൾ വനിതാ ശാസ്ത്രജ്ഞരുടെ ലിംഗമാണ് അവരെ നിർവ്വചിക്കുന്ന വിശദാംശമായി കണക്കാക്കുന്നതെന്നും "ഇവൾ ഒരു ശാസ്ത്രജ്ഞ മാത്രമല്ല ഒരു സ്ത്രീ കൂടിയാണ്!" എന്നും "ഇവൾ ഒരു ഭാര്യയോ അമ്മയോ ആണെങ്കിൽ ആ റോളുകൾ കൂടുതൽ പ്രാധാന്യത്തോടെ അവതരിക്കപ്പെടും" എന്നും ആഷ്വാൻഡൻ പ്രസ്താവിക്കുകയുണ്ടായി. കൽപ്പിതകഥകളിൽ ലിംഗവിവേചനമുണ്ടോ എന്നു കണക്കാക്കാനുപയോഗിച്ചിരുന്ന ബെച്ച്ഡെൽ ടെസ്റ്റിൽ നിന്നു പ്രേരണയുൾക്കൊണ്ടാണ് അഷ്വാൻഡൻ ഈ ടെസ്റ്റ് തയ്യാറാക്കിയത്. പത്രപ്രവർത്തകയായ ആൻ ഫിങ്ക്ബൈനർ തന്റെ ലേഖനത്തിൽ ആസ്ട്രോണമറായ ഒരു സ്ത്രീയെപ്പറ്റി അവർ "ഒരു സ്ത്രീയാണ്" എന്ന മട്ടിൽ ലേഖനമെഴുതില്ല എന്ന് തീരുമാനമെടുത്തിരുന്നു.

*[[New York Times|ന്യൂ യോർക്ക് ടൈംസിന്റെ]]* മാദ്ധ്യമവിമർശനത്തിൽ ഈ ടെസ്റ്റിനെപ്പറ്റി പരാമർശമുണ്ടായിരുന്നു റോക്കറ്റ് ശാസ്ത്രജ്ഞയായ യോൺ ബ്രില്ലിനെപ്പറ്റി ഡഗ്ലസ് മാർട്ടിൻ തയ്യാറാക്കി 2013 മാർച്ച് 30-ൽ പ്രസിദ്ധീകരിച്ച ചരമവാർത്ത ആരംഭിച്ചത് ഈ വാക്കുകളോടെയായിരുന്നു: "അവർ നല്ല ബീഫ് സ്ട്രോഗനോഫ് തയ്യാറാക്കുകയും തന്റെ ഭർത്താവിന്റെ പല ജോലികളിൽ അദ്ദേഹത്തെ അനുഗമിക്കുകയും ഏഴു വർഷം ജോലിയിൽ നിന്ന് മാറിനിന്ന് തന്റെ മൂന്നു കുട്ടികളെ വളർത്തുകയും ചെയ്തിരുന്നു".

## അവലംബം

വർഗ്ഗം:ലിംഗവിവേചനം
ഇത്തിരിപ്പൂവേ ചുവന്നപൂവേ

ഭരതൻ സംവിധാനം ചെയ്ത് 1984ൽ പ്രദർശനത്തിനെത്തിയ മലയാളചലച്ചിത്രമാണു് **ഇത്തിരിപ്പൂവേ  ചുവന്നപൂവേ**. റഹ്‌മാൻ, മധു, മമ്മൂട്ടി, ശോഭന, കെ.ആർ. വിജയ, നെടുമുടി വേണു, ഭാഗ്യലക്ഷ്മി, ലളിതശ്രീ, നഹാസ് തുടങ്ങിയവർ പ്രധാന വേഷങ്ങളഭിനയിച്ച ഈ ചിത്രത്തിന്റെ കഥ തിക്കോടിയന്റേതാണ്. തിരക്കഥ ജോൺ പോളും സംഭാഷണം ടി. ദാമോദരനും എഴുതി.

ഗൃഹലക്ഷ്മി പ്രൊഡക്ഷൻസിന്റെ ബാനറിൽ പി.വി. ഗംഗാധരനാണ് ഈ ചിത്രം നിർമ്മിച്ചത്.

## അവലംബം


വർഗ്ഗം:ഭരതൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
ഒരു കൊച്ചു കഥ ആരും പറയാത്ത കഥ

പി.ജി. വിശ്വംഭരൻ സംവിധാനം ചെയ്ത് 1984ൽ പ്രദർശനത്തിനെത്തിയ മലയാളചലച്ചിത്രമാണു് **ഒരു കൊച്ചു കഥ ആരും പറയാത്ത കഥ**. മമ്മൂട്ടി, തിലകൻ, നെടുമുടി വേണു, സരിത, ബബിത, സൗമ്യ തുടങ്ങിയവർ പ്രധാന വേഷത്തിലഭിനയിച്ചിരിക്കുന്ന ഈ ചിത്രത്തിന്റെ കഥയും തിരക്കഥയും സംഭാഷണവുമെഴുതിയത് തോപ്പിൽ ഭാസിയാണ്. സന്തോഷ് ഫിലിംസിന്റെ ബാനറിൽ ജെസ്സി പ്രകാശ് ആണ് ഈ ചിത്രം നിർമ്മിച്ചത്.

## അവലംബം


വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
അസീസ് മിയാൻ

പാകിസ്താനിലെ പ്രമുഖ കവ്വാലി ഗായകനായിരുന്നു **അസീസ് മിയാ കവ്വാൽ**() (ഏപ്രിൽ 17, 1942 – ഡിസംബർ 6, 2000). കവ്വാലി ശൈലിയിൽ  ഗസൽ ആലപിക്കുന്നതിലും ഇദ്ദേഹം പ്രശസ്തനായിരുന്നു.

## ജീവചരിത്രം
ബ്രിട്ടീഷ് ഇന്ത്യയിലെ ഡൽഹിയിലാണ് **അബ്ദുൽ അസീസ്** ജനിച്ചത്. *മിയാ* എന്ന പ്രയോഗം കവ്വാലികളിൽ പതിവായി ഉപയോഗിച്ചതിനാൽ അരങ്ങിൽ ഇത് അദ്ദേഹത്തിന്റെ പേരിന്റെ ഭാഗമായി മാറി.

**അസീസ് മിയാ മൈർതി** എന്ന് ഇദ്ദേഹം സ്വയം പരിചയപ്പെടുത്തി. *മൈർതി* എന്നത് ഇന്ത്യയിലെ മീററ്റ്; 1947ൽ പാകിസ്താനിലേക്ക് കുടിയേറുന്നതിന് മുൻപ് ഇദ്ദേഹം താമസിച്ചിരുന്നത് ഇവിടെയാണ്.

പത്താം വയസ്സിൽ ഉസ്താദ് അബ്ദുൽ വാഹിദ് ഖാനിന് കീഴിൽ കവ്വാലി പഠനമാരംഭിച്ചു.പതിനാറു വർഷം ലാഹോറിലെ ദാതാ ഗഞ്ജ് ബക്‌ഷ് സ്കൂളിൽ പഠിച്ചു. ലാഹോറിലെ പഞ്ചാബ് സർവ്വകലാശാലയിൽ നിന്നും ഇദ്ദേഹം ഉർദു സാഹിത്യത്തിൽ ബിരുദം കരസ്ഥമാക്കി.

## അവലംബം

വർഗ്ഗം:പാകിസ്താനി കലാകാരന്മാർ
വർഗ്ഗം:പാകിസ്താനി ഗായകർ
വർഗ്ഗം:കവ്വാലി ഗായകർ